authors:
Foto
Getty Images
Afp

description: USA presidendiks valitud Donald Trump ütles laupäeval, et ÜRO resolutsioon, milles nõutakse Iisraeli asundustegevuse peatamist tekitas rahuprotsessile pigem kahju.

title: Trumpi hinnangul tekitas ÜRO asundusresolutsioon pigem kahju

maintext:
"See tegi rahuleppe läbirääkimised palju raskemaks. Sellest on kahju, aga me teeme selle (rahuleppe) ikkagi ära," lubas Trump Twitteri vahendusel.
Iisrael lükkas tagasi ÜRO resolutsiooni asundustegevuse peatamise kohta Palestiina aladel ja mõistis hukka USA presidendi Barack Obama administratsiooni tegevuse, mis juudiriigi hinnangul seda tagaselja toetas.
"Obama administratsioon mitte ainult ei aidanud Iisraeli kaitsta selle kamba eest ÜRO-s, vaid tegi nendega koguni varjatult koostööd, et resolutsioon kindlasti vastu võetaks. Iisrael ootab koostööd presidendiks valitud Donald Trumpiga ja kõigi meie sõpradega USA kongressis, nii demokraatide ja vabariiklastega, et toime tulla selle absurdse resolutsiooni kahjulike tagajärgedega," märgiti avalduses.
ÜRO Julgeolekunõukogu võttis resolutsiooni vastu reedel pärast seda, kui USA loobus selle vetostamisest.
Trump esitas möödunud nädalal suursaadikuks Iisraeli oma nõuniku David Friedmani, kes pooldab Ühendriikide saatkonna Tel Avivist Jeruusalemma viimist.
Juristi ja ökonomistina tegutsev Friedman oli USA presidendivalimiste kampaania ajal Trumpi nõunik ning ta paistis silma Läänekalda juudiasunduste laiendamise propageerijana.
Friedman ütles Trumpi siirdemeeskonna avalduses, et tahab töötada rahu nimel ja ootab võimalust teha seda Iisraeli igavesest pealinnast, Jeruusalemmast.
Trump kohtus kampaania ajal Iisraeli peaministri Benjamin Netanyahuga ja lubas valimisvõidu korral tunnistada Jeruusalemma Iisraeli "jagamatu pealinnana". Seda lubadust ei ole kinnisvaramagnaat valimisvõidu järel korranud, kuid tema nõunik Kellyanne Conway nimetas seda sel nädalal Trumpi jaoks "tähtsaks prioriteediks".
See tähendaks lahtiütlemist Washingtoni senisest poliitikast hoida oma diplomaatiline kohalolek juudiriigis Tel Avivis.
USA ja enamik ÜRO liikmesriike ei tunnusta Jeruusalemma Iisraeli pealinnana. Linna staatus on aastakümnete pikkuse Iisraeli-Palestiina konflikti üks keerukamaid küsimusi.


authors:
Inna-Katrin Hein
Foto
Alessandra Tarantino Ap Scanpix

description: Suveräänne katoliiklik Malta ordu sattus skandaali ja paavst Franciscus andis käsu uurida, kas ordu asejuhi tegevust ja seda, kas tema korraldusel jagati Aafrikas humanitaarabina kondoome.

title: Malta ordut raputab kondoomiskandaal

maintext:
Malta ordu vallandas skandaali, katoliku kiriku reeglite eiramise ja sisevastuolude tõttu suurkantsleri, vabahärra tiitlit kandva Albrecht von Boeselageri, edastab AFP.
Katoliku kiriku seisukoht on, et kondoomi ei tohi rasestumisvastase vahendina kasutada, kuid osa katolikke abiorganisatsioone, väidetavalt ka Malta ordu, on kolmanda maailma riikides, kus on palju HIVd ja aidsi, siiski kondoome jaganud.
Vatikani allikate teatel ei keskenduta nüüdses uurimises ainult kondoomide jagamisele, vaid ka von Boeselageri varjatud tegevusele ja põhjustele, miks ta vallandati.
Malta ordu rüütlid ja daamid on jagunenud juhtumis kahte leeri alates sellest kui von Boeselager 8. detsembril pidi ameti maha panema. Ilmnes, et Malta ordu suurmeister Matthew Festiga lasi oma asetäitja juba varem kahel korral lahti, kuid von Boeselager ei allunud käsule.
Malta ordu kontaktisikuks Vatikanis on USA kardinal Raymond Leo Burke, kes on konservatiiv ja ta on olnud paavst Franciscuse uuenduste vastu.
Saksa aadlisoost von Boeselager on aastaid kuulunud Malta ordusse, vastutades ordu välispoliitika ja diplomaatia eest.
Malta ordu, ametlikult Jeruusalemma, Rhodose ja Malta Püha Johannese Suveräänne Sõjaline Hospitaliitide Ordu (Sovrano Militare Ordine Ospedaliero di San Giovanni di Gerusalemme di Rhodi e di Malta), on suveräänne, riigi sarnaselt toimiv organisatsioon, millele ei ole oma maad.
Peakorteriga Roomas asuval ordul on diplomaatilised suhted umbes 100 riigiga ja vaatlejastaatus ÜROs.
Malta ordusse kuulub umbes 120 000 liiget, nad tegelevad humanitaarabiga kuuel mandril, olles maailma üks suuremaid abiorganisatsioone.
Malta ordu ajalugu ulatub tagasi 11. – 12.sajandisse, alguses oldi haigeid põetav vennaskond, kuid ristisõdade ajal sai see ordu sõjalis-poliitiliseks jõuks. Ordu pakkus Pühale maale saabunud kristlikele palveränduritele kaitset ja arstiabi.
Malta ordu sai alguse Jeruusalemmas, hiljem tegutses tänapäeva Palestiina ja Süüria aladel, kuid sealt väljatõrjumise järel läksid orduvennad Küprosele ja siis Rhodosele.
1530. aastal sai ordu Saksa-Rooma keisrilt Karl V-lt endale Malta saare ühes selle vähemate naabrite Gozo ja Cominoga. Malta ordu kaotas oma valdused Napoleoni sõdade ajal, nüüd on neil Roomas ainult Malta palee.

fasttext_language: et


authors:
Erik Eenlo
Bns-I Välisuudiste Toimetaja
Foto
Abbas Dulleh Ap

title: WHO teatas tõhusa ebolavaktsiini olemasolust

maintext:
Teadlased on katsetanud ebolavaktsiini, mis võib olla kuni 100 protsenti tõhus, teatas Maailma Terviseorganisatsioon (WHO) reedel.
WHO teatel võib vaktsiin kiirendatud kinnitamisprotsessi alusel käibele tulla 2018. aastal.
Eelmisel aastal anti Guineas ebolaepideemia raugemise ajal katsevaktsiini 6000-le inimesele, kellest ükski ei haigestunud hiljem viirusesse.
Vabatahtlikest moodustatud kontrollrühma liikmetel, kellele vaktsiini ei antud, esines 23 ebola nakkusjuhtu, kirjutasid teadlased meditsiiniajakirjas The Lancet.
"Kui me võrdleme nulli 23-ga, viitab see tugevalt vaktsiini tõhususele, isegi 100-protsendisele efektiivsusele," lausus uuringu peaautor WHO abipeadirektor Marie-Paule Kieny AFP-le.
Tema juhitav rohkem kui 30-st uurijast koosnev meeskond arvutas täiemahulise ebolaepideemia puhuks välja 90-protsendise tõenäosuse, et vaktsiin nimetusega rVSV-ZEBOV toimib enam kui 80 protsendil juhtudest.
"Neljakümne aasta järel näib meil olevat ebolaviiruse vastu efektiivne vaktsiin, millelt edasi liikuda," ütles Texase Galvestoni riikliku laboratooriumi teadlane Thomas Geisbert Lancetis ilmunud kommentaaris.
Uue vaktsiini arendasid algupäraselt välja Kanda tervishoiuvõimud, kes andsid selle seejärel üle farmaatsiahiiule Merck.
Merck peaks esitama vaktsiini järgmisel aastal USA ja Euroopa võimudele kiirendatud kinnitamisprotsessiks. "Me võime saada vaktsiini registreeritud aastal 2018," ütles Kieny, märkides, et tavapärane vaktsiinide kinnitamisprotsess kestab üle 10 aasta.
Vahepealseks ajaks on Merck lubanud tagada hädaolukordade puhuks 300 000 doosi suurused vaktsiinivarud. "Nad on võimelised tootma lühikese aja jooksul miljon doosi," lausus Kieny.
Ebola avastati 1976. aastal praeguses Kongo Demokraatlikus Vabariigis. Järgnevatel kümnenditel esines viirus paarisaja nakkusjuhu suuruste puhangutena peamiselt Lääne- ja Ida-Aafrikas.
2014. aasta alguses kasvas Guinea lõunaosas avastatud paarikümnest ebolajuhust välja epideemia. Järgnenud kahe aasta jooksul nakatus Guineas, Libeerias ja Sierra Leones umbes 28 000 inimest, kellest 11 300 suri.
Ebolasse sureb umbes 40 protsenti nakatunutest ning viirusel on kuni kolmenädalane peiteaeg. Ebola sümptomid on oksendamine, kõhulahtisus, elundite töö peatumine ning sisemine verejooks.


authors:
Foto
Afp Scanpix

description: USA välisminister John Kerry rõhutas kolmapäeval, et ainus viis Iisraeli ja palestiinlaste vahel kestev rahu saavutada on leppida kokku kahe riigi lahenduses.

title: Kerry: kaks riiki on ainus võimalus Iisraeli-Palestiina rahu saavutada

maintext:
Kerry sõnul ohustab Iisraeli asunduste ehitamine Läänekaldale ja Ida-Jeruusalemma lootust palestiinlastega rahuni jõuda, aga ka Iisraeli enda tulevikku demokraatliku riigina.
USA välisminister esitas kõnes oma nägemuse konflikti lahendamise võimalustest ja hoiatas, et Iisrael on asunud palestiinlaste kuuluva maa alalise okupeerimise kursile.
«Praegu elab Jordani jõe ja Vahemere vahelisel alal ühesugune arv juute ja palestiinlasi," ütles Kerry Washingtonis diplomaatidest koosnevale kuulajaskonnale.
«Neil on valida, kas elada koos ühes riigis või eralduda kaheks riigiks.»
Ta rõhutas aga, et kui Iisrael otsustab ühe riigi kasuks, siis saab see olla kas juudiriik või demokraatlik riik. «Mõlemat ei saa ja selles ei oleks kunagi rahu.»
Kerry selgitas USA eelmise nädala otsust mitte kasutada vetot ÜRO Julgeolekunõukogu hääletusel Iisraeli asundustegevuse taunimiseks. «ÜRO hääletuse eesmärk oli kaitsta kahe riigi lahendust.»
«See on see, mille eest me seisame: Iisraeli tuleviku eest demokraatliku juudiriigina, mis elaks naabritega kõrvuti rahus ja turvaliselt,» ütles Kerry.
"Kahe riigi lahendus on ainus viis saavutada iisraellaste ja palestiinlaste vahel õiglane ja kestev rahu,» lisas USA välisminister, hoiatades, et lahendus on sattunud tõsisesse ohtu.
Ta sõnas, et tulevased Iisrael ja Palestiina peaksid jääma 1967. aasta sõja eelsetesse piiridesse, ja kutsus piiride korrigeerimiseks vahetama võrdse suurusega maatükke. Jeruusalemma tuleks tulevikus tunnustada nii Iisraeli kui ka Palestiina riigi pealinnana, lausus välisminister, lisades, et riigid, kes ei tunnusta Iisraeli juudiriigina, peaksid seda tegema.
Kerry rõhutas ka, et Ühendriigid ei algatanud ega koostanud ÜRO resolutsiooni, milles Iisraeli asundustegevus hukka mõisteti, kuid lisas: «Mitte keegi, kes suhtub rahusse tõsiselt, ei saa eirata tõika, et asundused seavad rahu ohtu.»
«Kuid probleem ei piirdu asundustega,» ütles Kerry, kelle sõnul viitab asjade käik Iisraeli soovile võtta Läänekalda maad enda kätte ja takistada palestiinlasi neid alasid arendamast.
«Asunduste küsimus määrab Iisraeli tuleviku. Ja nende väljakuulutatud eesmärk on selge: nad usuvad ühte riiki: suur-Iisraeli.»
Kerry püüdis kõnes näidata, et ei süüdista rahuprotsessi nurjumises ainult Iisraeli. Palestiinlaste maa lõputuna näiva okupatsiooni kõrval nimetas ta ka Palestiina liidrite vägivallaõhutamist. USA välisminister väljendas ka muret selle üle, et kiiresti kasvav araablastest elanikkond muudab juudid Iisraelis vähemuseks, mis tekitab Iisraelis demokraatia kriisi, kui palestiinlastel ei ole oma riiki.
Muu hulgas rõhutas Kerry, et president Barack Obama administratsioon on pühendanud end Iisraelile rohkem kui Ühendriikide eelmiste presidentide valitsused, ja märkis, et ka eelmised administratsioonid on Iisraeli suhtes kriitiliste resolutsioonide hääletuses erapooletuks jäänud.
USA on andnud Obama valitsusajal Iisraelile rohkem sõjalist abi kui kunagi varem. Hiljuti sõlmiti kümneaastase abilepe väärtuses 38 miljardit dollarit.
«Ükski Ameerika administratsioon ei ole teinud Iisraeli julgeoleku heaks nii palju kui Barack Obama oma,» ütles Kerry. «Lõppkokkuvõttes on Iisraeli rahva otsustada, kas selle valitsuse vastu suunatud Iisraeli ametnike ebatavaliselt teravad rünnakud teenivad parimal võimalikul moel Iisraeli rahvuslikke huve ja suhteid liitlasega, mis on olnud oma toetuses järjekindel.»
«Need rünnakud koos süüdistustega USA-juhitud vandenõus ja teised väljamõeldud väited, tekitavad segadust ja juhivad tähelepanu kõrvale selle hääletuse sisult,» lausus Ühendriikide välisametkonna juht.


authors:
The Independent Pm
Foto

description: Venemaa vastus Barack Obama otsusele saata riigist pärast küberrünnakuid välja 35 Vene saadikut oli kiire ja üllatav, kirjutab The Independent.

title: Suurbritannia Vene saatkond vastas USA sanktsioonidele mõnitava säutsuga

maintext:
Vene ametnikud Moskvas sõnasid, et ka USA diplomaatidel kästakse vastusena riigist lahkuda.
Vene saatkond Suurbritannias kasutas asja illustreerimiseks Twitterit: «Külma sõja Deja vu-na saadab president Obama välja 35 diplomaati. Kõik, kaasa arvatud ameerika inimesed, on õnnelikud, nähes selle ebaõnnestunud administratsiooni lahkumist.»
President Obama expels 35 diplomats in Cold War deja vu. As everybody, incl people, will be glad to see the last of this hapless Adm. pic.twitter.com/mleqA16H8D


authors:
Georgi Beltadze
Colorado Springs-Washington-Tallinn
Foto

description: Soomusbrigaadi tulekuga Ida-Euroopasse vahetub ka praegu Tapal teeniv Ameerika 173. õhudessantbrigaadi kompanii ehk 150 sõduri suurune üksus, mis lahkub Eestist tuleva aasta veebruari teises pooles. Asemele tuleb 68. soomusrügemendi 1. pataljoni kompanii.

title: Ei tule puhkama

maintext:
Rügemendi ülem on kolonelleitnant Stephen E. Capehart. Tema juhitav üksus koosneb kahest soomus- ja ühest jalaväekompaniist. Tulejõust rääkides toovad tema sõdurid endaga kaasa 29 lahingutanki M1A2 Abrams ja 18 jalaväe lahingumasinat. Need tuleb siis sõbralikult Baltimaade vahel ära jagada.
Capehart ütles Postimehele, et ta on juba kohapeal tingimustega tutvust teinud. Mehe jaoks ei olnud siin tegelikult midagi uut, sest ta on varem oma teenistuse jooksul teeninud Saksamaal.


authors:
Inna-Katrin Hein
Foto
Lucas Jackson Reuters Scanpix

description: The Independenti teatel tõsteti sel nädalal lennufirma JetBlue lennukist maha kaks meest, kes teatasid valju häälega, et nad ei salli Trumpide perekonda ja ei soovi lennata Ivanka Trumpiga samas lennukis.

title: Video: Trumpe mittesallivad mehed tõsteti lennult maha

maintext:
Üks mahatõstetutest, Matthew Lasner edastas Twitteris, et tema ja ta kaaslane olid New Yorgis John Kennedy lennuväljal asuvas lennukis koos Ivanka Trumpi ja tema abikaasa Jared Kushneriga ning nende lastega. Lennuk lendas San Franciscosse.
New Yorgi advokaadi Lasneri sõnul tundis ta kaaslane ebamugavust, et peab olema Trumpi pere esindajaga samas lennukis. Seda kuulsid stjuardessid, kes palusid mõlemal mehel lennukist lahkuda.
«Ivanka ja ta abikaasa olid lennukis, minu kaaslane avaldas selle suhtes pahameelt. Seda kuulsid stjuardessid, kes meid lennukist maha tõstsid,» seisis tviidis.
Lasner tegi ka 34-aastasest Ivanka Trumpist foto, millel on naist näha istumas kolmest toolist koosnevas istmerea keskmisel toolil ja postitas selle sotsiaalmeediasse. Lasner kustutas oma tviidi hiljem.
JetBlue esindajad teatasid, et sellistesse intsidentidesse tuleb suhtuda tõsiselt ning et neil tuli reisijad lennukist eemaldada, kuna tegemist oli solvanguga.
«Kui meeskond leiab, et reisija võib konflikti põhjustada, palutakse reisijal lahkuda. Seda tehakse kindlasti siis, kui on märke, et lennu ajal võib konflikt eskaleeruda. Meie meeskond otsis võimalusi, et mahatõstetud saaksid mõnele järgmisele lennule,» teatas JetBlue.
Kinnitamata andmetel kommenteerisid nimetatud kaks meest Ivanka Trumpi, Donald Trumpi ja ta pere juba lennujaama terminalis väljalendu oodates.
USA meedia teatel veedavad Donald Trump ja ta pere jõulud Floridas Palm Beachis.
Vabariiklasest Donald Trumpist saab USA president 20. jaanuaril, mil ta annab Washingtonis ametivande.


authors:
Ap Bns
Foto
Diptendu Dutta Afp Scanpix

description: Nepali edelaosas tungis elevandikari külla, surma sai üks ja kannatada kaks inimest, teatasid võimud.

title: Nepalis ründas küla elevandikari


description: Paljude 3. brigaadi sõdurite jaoks on see välismissioon nende esimene. Üks neist on New Mexicost pärit 18-aastane reamees Abrianna Archuleta, kes läheb Poola. Neiu liitus sõjaväega alles sel aastal pärast kooli lõpetamist.

title: Sõdurneiu saab esimese missioonikogemuse


authors:
Interfax Bns
Foto
Heikki Saukkomaa Lehtikuva Scanpix

description: Vene piirivalvurid said Vene-Soome piiril kätte kolm Maroko kodanikku, edastas Karjala piirivalve peavalitsus.

title: Vene piirivalve pidas Soome piiril kinni kolm marokolast


authors:
Bbc Pm
Foto
Vano Shlamov Afp Scanpix

description: Nõukogude Liidu juhi Jossif Stalini üks lastelastest leiti Venemaa pealinnast Moskvast surnuna, teatasid päästeametnikud.

title: Stalini lapselaps leiti Moskvast surnuna


authors:
Foto
Pedro Fiuza Sipa Pedro Fiuza Sipa

description: ÜRO ametisseastuv peasekretär Antonio Guterres ütles kolmapäeval, et soovib võimalikult pea kohtuda USA presidendiks valitud Donald Trumpiga.

title: ÜRO tulevane peasekretär soovib võimalikult pea Trumpiga kohtuda

maintext:
Guterresi sõnul soovib ta USA uue valitsusega luua konstruktiivse dialoogi.
Guterres on öelnud, et soovib nobedamat ja vähem bürokraatlikku maailmaorganisatsiooni, kelle rahuvalvajad oleksid paremini väljaõpetatud ja austaksid inimõigusi. Guterres on ühtlasi lubanud tõsta maailmaorganisatsiooni võimet vastata kriisidele ja kuulutas, et ÜRO peab olema valmis muutuma.
Trump on hoiatanud, et USA poliitika maailmaorganisatsioonis muutub tema presidendiks olemise ajal.
Trump süüdistas kolmapäeval ametisolevat riigipead Barack Obamat tüli õhutavates avaldustes, mis raskendavad tema sõnul võimu üleandmise protsessi.
"Me ei saa lasta jätkuda Iisraeli kohtlemisel sellise põlguse ja lugupidamatusega. Neil oli varem USA näol olemas suur sõber, aga nüüd enam mitte. Lõpu algus oli kohutav Iraani lepe ja nüüd veel see ÜRO. Pea vastu Iisrael, 20. jaanuar läheneb kiiresti," kirjutas Trump.
Trump nimetas esmaspäeval ÜRO-d klubiks, kuhu inimesed kogunevad mõnusalt aega veetma.
"Maailmaorganisatsioonil on nii suur potentsiaal, aga praegu on see klubi, kuhu inimesed kogunevad vaid selleks, et vestelda ja veeta mõnusalt aega. Nii kurb!" säutsus Ühendriikide järgmine riigipea Twitteris.
Trump on viimastel päevadel kritiseerinud ÜRO-d resolutsiooni vastuvõtmise eest selle julgeolekunõukogus, milles nõutakse Iisraeli asundustegevuse kohest peatamist.
Ta kritiseeris USA praeguse valitsuse otsust loobuda veto kasutamisest resolutsiooni blokeerimiseks.
"Pärast 20. jaanuari olukord muutub," säutsus Trump resolutsiooni vastuvõtmise järel.
"See muutis rahuleppe läbirääkimised palju raskemaks. Sellest on kahju, aga me teeme selle (rahuleppe) ikkagi ära," lubas kinnisvaramagnaat.


authors:
Rferl
Foto
Alexander Bychkov Tass Scanpix

description: Moskva metroopeatuse Kolomenskaja lähistel toimunud plahvatuses sai viga kuus inimest, vahendab Raadio Vaba Euroopa. Vene ametivõimude sõnul põhjustas selle lekkiv gaasiballoon.

title: Moskva metroo gaasiplahvatuses sai viga kuus inimest


authors:
Interfax Tass Pm
Foto
Ilja Pitalev Sputnik Scanpix

description: Moskva kolmest raudteeterminalist evakueeriti täna pommiähvarduse tõttu inimesed, kuid lõhkekeha ei leitud.

title: Moskva raudteeterminalidest evakueeriti pommiohu tõttu inimesed


authors:
Afp Ap Interfax Bns Pm
Foto
Sputnik Scanpix

description: Vene sõjaväeametniku sõnul näitasid Musta merre kukkunud sõjaväelennuki mustade kastide esialgsed analüüsid, et selle pardal plahvatust ei toimunud, vahendab AP.

title: Vene sõjavägi: Tu-154 pardal plahvatust ei toimunud


authors:
Afp
Foto
Reuters Tv Reuters Scanpix

description: Süürias hukkus USA juhitud koalitsiooni õhurünnakus ISISe juht, teatas Pentagon täna.

title: Pentagon: Süürias hukkus õhurünnakus ISISe juht


authors:
Foto
Darrin Zammit Lupi Reuters Scanpix

description: Malta lennujaamas maandus täna teel Liibüast Sabhast Tripolisse kaaperdatud Afriqiyah Airwaysi reisilennuk 118 inimesega pardal. Kaaperdajad vabastasid pärast tunde väldanud kõnelusi kõik inimesed ja andsid seejärel alla.

title: Blogi: Liibüa reisilennuki kaaperdajad alistusid


authors:
Foto
Ap Scanpix

description: Leedu piirivalvurid arreteerisid Vilniuse lennujaamas ja saatsid piirilt tagasi musta nimekirja kantud Vene kaasmaalaste fondi esindajad.

title: Leedu ei lubanud riiki kaasmaalaste fondi esindajaid

maintext:
Leedu piirivalvurid pidasid 15. detsembril Vilniuse lennujaamas kinni ja saatsid tagasi kaks venemaalast. Lugu ei avalikustatud, kuni 23. detsembril tegi Vene välisministeerium vastavasisulise avalduse, mida Leedu diplomaadid veel samal päeval BNSile kinnitasid.
Vene välisministeeriumi ametlik esindaja Maria Zahharova kommenteeris reedel Leedu ametkondade keeldumist lubada riiki välismaal elavate kaasmaalaste toetamise ja nende õiguste kaitsmise fondi esindajaid. Tema sõnutsi on tegemist Vilniuse järjekordse Venemaa vastase sammuga, mis jätab kindlasti jälje Vene-Leedu edaspidistele suhetele, mis on selletagi keerulised. Zahharova märkis, et Leedu ametkondade tegevus ei jää Venemaa vastuseta.
Tema kinnitusel sõitsid fondi esindajad Leetu kohalike venelaste kutsel konverentsile.
«Kaht Leetu saabunud Venemaa kodanikku ei lastud riiki, sest nende nimed olid kantud nimistusse isikutest, kel on keelatud Leetu siseneda. See otsus langetati järgides kõiki juriidilisi protseduure. Kui need isikud ei ole selle otsusega rahul, võivad nad selle Leedu seaduste alusel vaidlustada,» ütles reedele BNSile välisministeeriumi pressisekretär Kęstutis Vaškelevičius.
Leedu luure on hulk aastaid osutanud aruannetes kaasmaalaste fondile kui Venemaa poliitilisele relvale Leedu halvustamiseks ja rahvuslike pingete kruvimiseks.


authors:
Afp Bns Pm
Foto
Ho Afp Scanpix

description: Nigeeria äärmusrühmituse Boko Harami juht Abubakar Shekau vaidlustas täna avaldatud haruldases videopöördumises väite, et rühmitus aeti selle tugipunktist Sambisa metsast minema.

title: Boko Harami juht tõrjub väidet rühmituse purustamisest

maintext:
«Meiega on kõik korras. Me pole kuskilt minema aetud. Taktikad ja strateegiad ei saa paljastada meie asukohta, välja arvatud siis, kui seda otsustab Allah,» lausus Shekau 25-minutilises videos. «Te ei tohiks rahvale valesid rääkida.» Shekau viitas Nigeeria presidendile Muhammadu Buharile, kes ütles jõuluõhtul, et rühmitus on seljatatud ning metsast välja aetud. Sambisa mets on Boko Harami viimane teadaolev pelgupaik.
«Kui te meid tõepoolest purustasite, siis kuidas te mind siin näha saate?» küsis Shekau.
Praeguseks pole selge kus video filmiti, kuid rühmituse juhi sõnul võeti see linti jõuluõhtul. Viimati ilmus ta kaamera ette septembris.
Shekau sõnul kavatseb ta võidelda kuni islamil põhineva riigi kehtestamiseni Põhja-Nigeerias. «Meie eesmärk on panna alus islami kalifaadile. Me pole osa Nigeeriast.»


authors:
Foto
Ozan Kose Afp Scanpix

description: Türgi kohus andis reedel korralduse võtta uuriv ajakirjanik Ahmet Şık kohtuprotsessi eel vahi alla, edastas riigimeedia.

title: Türgi kohus andis käsu ühe riigi tuntuma ajakirjaniku vahi alla võtmiseks


authors:
Stt
Foto
Afp Scanpix

description: Ameerika Ühendriikide presidendivalimistel antud hääled on nüüd ametlikult loetud, CNNi andmeil kogus demokraatide kandidaat Hillary Clinton lõpuks 2,9 miljonit häält rohkem kui presidendiks valitud vabariiklane Donald Trump.

title: Ametlik: Clinton võitis häältesaagis ülekaalukalt


authors:
Inna-Katrin Hein
Foto
Rune Pedersen Ap Scanpix

description: Norrat, Taanit ja Rootsit tabas jõulude ajal tugev torm Urd, mis nüüdseks on hakanud nõrgenema.

title: Norras, Taanis ja Rootsis möllanud jõulutorm Urd on hakanud nõrgenema


authors:
Afp Bns
Foto
Afp Scanpix

description: Saksamaa kantsler Angela Merkel teatas täna, et tunneb heameelt selle üle, kuidas sakslased pärast terrorirünnakuid rahulikuks on jäänud.

title: Merkel: tunnen Saksamaa üle uhkust


authors:
Viktória Serdült
Foto
Laszlo Balogh Reuters Scanpix

description: Islami palvusekutsete, burkade ja homoseksuaalsuse keelustamine on vaid üksikud näited Ásotthalomi linnapea vastuolulistest sammudest.

title: Ungari piirilinna isepäine meer keelas burka ja homoseksuaalsuse

maintext:
Kui Ásotthalom asuks kusagil mujal, võiks see olla lihtsalt üks järjekordne unine Ungari linnake kiriku, paari kaupluse ja kohaliku baariga. Ümbruskaudne Lõuna-Alföldi piirkond on tuntud enam-vähem selle poolest, et 19. sajandil elas seal kuulus Ungari lindprii Sándor Rózsa, kelle auks nüüd igal aastal lindpriide festivali peetakse.
Kuigi mitte see ei ole põhjus, miks 3800 elanikuga asula on viimasel ajal tähelepanu keskpunkti sattunud. Ásotthalom juhtub nimelt asuma täpselt Ungari ja Serbia piiril, Balkani rändekoridori keskel, mida mööda kümned tuhanded migrandid Lääne-Euroopasse liiguvad.
Lisaks on see koht, kus kohalik omavalitsus 23. novembril hulga vastuolulisi seadusi vastu võttis. Nimelt keelasid sealsed võimud ära järgmised asjad: muessinide (islami palvusele kutsujate) tegevuse ja mošeede ehitamise; burka, hijab’i, šadoori ja burkiinide kandmise ning igasuguse propaganda, mis ei näita abielu ja perekonda mehe ja naise vahelise liiduna.


authors:
Dw Pm
Foto
Markus Schreiber Ap Scanpix

description: Enamik sakslasi pooldab rangemaid julgeolekumeetmeid, selgus läinud nädala esmaspäeval toimunud Berliini terrorirünnaku järel läbi viidud uuringufirma YouGov küsitluse tulemustest.

title: Sakslased pooldavad rangemaid julgeolekumeetmeid


authors:
Ap Bns
Foto
Anjum Naveed Ap Scanpix

description: Pakistani politsei teatel suri jõulupühade ajal riigis isevalmistatud mürgise alkoholi joomise tagajärjel 12 kristlast.

title: Pakistanis suri mürgise alkoholi joomise tagajärjel 12 inimest


authors: Afp Foto

description: Türgi armee süüdistas täna sunniitliku äärmusrühmituse ISIS võitlejaid vähemalt 30 Süüria tsiviilisiku tapmises, kes üritasid põgenda Al-Babi linnast.

title: Türgi süüdistas ISISt 30 põgeneva tsiviilisiku tapmises Süürias


description: Mehhiko vägivaldses lõunaosariigis Guerreros tappis relvastatud jõuk pühapäeval ühe perekonna viis liiget ja nende kaks külalist, kes olid tähistamas jõule, teatas politsei.

title: Mehhikos tappis relvastatud jõuk seitse inimest


authors: Dominic Lipinski Pa Wire Pa Images Scanpix

description: Diplomaatilisi ja sõjalisi saladokumente paljastav rahvusvaheline mittetulundusühing WikiLeaks on tegutsenud kümme aastat ja selle asutaja, austraallane Julian Assange on elanud Londonis Ecuadori saatkonnas neli aastat.

title: Wikileaks on tegutsenud kümme aastat, Assange on elanud Londonis saatkonnas neli aastat

maintext:
Täna, 28. detsembril möödub täpselt kümme aastat päevast, mil WikiLeaks avaldas oma esimese kirjutise ning nüüdseks on avaldatud rohkem kui kümme miljonit dokumenti, millest osad on niiöelda valgustkartvad ja seega mitte kõikide silmadele, edastab Yle.
WikiLeaksi juht Assange on viimased neli aastat elanud Ühendkuningriigis Londonis Ecuadori saatkonnas, kuna Ecuador andis talle asüüli. Rootsis kahtlustatakse Assanget seksuaalkuritegudes ja Rootsi nõuab ta väljaandmist. Assange ise kardab, et kui ta satub rootslaste kätte, siis sealt ei ole enam pikk tee USAni, kus teda ootab lekete eest kohus.
Viimati oli WikiLeaks rahvusvahelises meedias USA presidendivalimiste teemaga, sest avalikustas demokraadist kandidaadi Hillary Clintoni kohta teda tõenäoliselt kahjustanud materjali. Samas Assange eitas süüdistust, et WikiLeaksi poolt avaldatud dokumendid Clintoni kohta pärinesid Venemaa häkkeritelt, kes murdsid demokraatide andmebaasidesse.
Assange rõhutas, et WikiLeaksi ja Clintoni suhted olid juba enne valimisi keerulised ning nad avaldasid Clintonit puudutavaid materjale juba varem.
Üks Clintoni jaoks piinlik seik kerkis üles oktoobris. Demokraadist kandidaat kommenteeris WikiLeaksi ja Assange paljastusi ajast, mil ta oli USA välisminister. Clinton olevat siis oma siseringis öelnud, et Assangele tuleks lihtsalt pomm panna ja kahjutekitajat enam ei ole.
WikiLeaks tähistab oma kümnendat juubelit meenutustega tähtamatest paljastustest, milleks peetakse infot ja saladokumente Guantanamo vangilaagri ja Afganistani sõdade kohta.
Julian Assange on mitmel korral intervjuudes rõhutanud, et WikiLeaksi kritiseeritakse sageli karmide sõnadega, samas avalikustatud dokumentide sisu ei ole kunagi suudetud kahtluse alla seada.
WikiLeaksi kriitikute sõnul paiskab see organisatsioon kõik välja, kuid teeb seda analüüsimata ning selle tõttu on olnud juba olukordi, mille tõttu on süütud kõrvalseisjad ohtu sattunud.


authors:
Inna-Katrin Hein
Foto
Kuvatõmmis Youtube

description: Saksamaal Berliinis leidis sel esmaspäval aset veoautorünnak jõuluturule, mille tõttu kaotas elu 12 ja sai vigastada 48 inimest.

title: Video: takso pardakaamera jäädvustas Berliini jõuluturu veoautorünnaku


authors:
Ap Bns
Foto

description: Saksamaal Augsburgis tuleb rohkem kui 54 000 inimesele esimesel jõulupühal oma kodudest ajutiselt evakueeruda, kuna demineerijad asuvad kahjutuks tegema Teise maailmasõja aegset 1,8-tonnist lõhkemata lennukipommi.

title: Saksamaal evakueeritakse sõjaaegse pommi tõttu 54 000 inimest


authors:
Independent Pm
Foto
Yasin Akgul Afp Scanpix

description: Türgi võimud vahistasid opositsioonilise ajalehe Cumhuriyet kohviku juhataja, kuna mees solvas president Recep Tayyip Erdoğani sellega, et keeldus talle teed pakkumast, kirjutab Independent.

title: Türgis arreteeriti presidendile teed pakkumast keeldunud mees


authors:
Célia Lebur
Foto
Stefan Heunis
Afp

description: Rahatu Ali Bukar ei tundnud koos 43 kaaslasega Põhja-Nigeerias asuvasse Maiduguri jõudes kedagi.

title: Borno osariigi pealinn on põgeniketulva all murdumas


description: News24.com teatel suri Lõuna-Aafrikas vang, kes sai 2006. aastal kuulsaks väga range režiimiga Pretoria vanglast vaseliini abil põgenemisega.

title: Video: Lõuna-Aafrikas suri Houdini hüüdnime kandnud kurikuulus vang

maintext:
Umbes 39-aastasena surnud Mosambiigi kodanikul Annanias Mathel tekkisid enne surma seedehäired, mis said talle saatuslikuks.
Mitmete vanglapõgenemiste ja põgenemiskatsetega kuulsust kogunud Mathe kandis karistust mõrva, vägistamise ja murdvarguse eest.
Väidetavalt tekkisid vangil terviseprobleemid kolm nädalat tagasi ja ta viidi haiglasse. Vanglaametnikud suhtusid Mathe haigusesse eelarvamusega, kuna kahtlustasid, et tegemist võib olla jälle põgenemiskatsega.
Seekord oli ta siiski haige ja arstid ei suutnud teda päästa, Mathe suri 27. detsembril olles enne seda kolm päeva kriitilises seisundis.
Mathest sai rahvusvaheline kuulsus kümme aastat tagasi. Ta on esimene vang, kes põgenes väga range režiimiga Pretoria C-Max vanglast. Ta kasutas selleks vaseliini, mille abil ta õnnestus end suruda läbi kitsastes avadest ja akendest. Ta lõhkus osa vangla seinast ning laskus alla linadest ja riietest tehtud köie abil ning põgenes.
Prokurörid kahtlustasid, et Mathe sai põgenemisel abi vangivalvuritelt ning selle tõttu kaotas töö kuus Pretoria vangla valvurit. Politsei tabas Mathe kaks nädalat pärast põgenemist, teda tulistati tabamiseks kolm korda jalgadesse. Mathe kaitses end, lüües politseinikule kruvikeeraja silma.
Enne Pretoria vanglast põgenemist õnnestus Mathel põgeneda ka Johannesburgi keskkriminaalpolitsei kinnipidamiskeskusest, kus hoitakse kõrge turvariskiga kurjategijaid. Lisaks oli tal ka mitmeid ebaõnnestunud põgenemiskasteid, milles ta viilis trelle läbi ja kaevas tunneleid.
Mathe viimane põgenemiskatse toimus septembris. Ta viilis aknal trellid läbi, laskus linade abil kümme meetrit alla, kuid vangla territooriumilt ta minema ei pääsenud.
Kolm aastat tagasi üritas ta samuti Johannesburgi kinnipidamiskeskusest põgeneda, kuid ka siis see ebaõnnestus.
Lõuna-Aafrka meedia on Mathet mitmel korral võrrelnud kuulsa 20. sajandi trikimeistri Harry Houdiniga, kes suutis enda vabastada kettidest, köitest ja kastidest.
Lõuna-Aafrika Vabariigi opositsioonipartei Demokraatlik allianss avaldas pärast Mathe surma teate, et Mathe põgenemised ja põgenemiskatsed ei viita ta geniaalsusele või Houdini-laadsetel oskustele, pigem näitavad need, et vanglaametnikud on äraostetavad.
«Surnutest ei räägita halvasti, kuid Mathe puhul on see sobiv. Meie ühiskond vabanes ohtlikust ja psühhopaatilisest kurjategijast,» teatas partei.


authors:
Bloomberg Pm
Foto
Uwe Zucchi Afp Scanpix

description: Hans Tietmeyer, endine Saksa föderaalpanga Bundesbanki president ja üks Euroopa ühisvaluuta- euro- loojatest suri täna 85 aasta vanusena, teatas Bundesbank avalduses.

title: Suri üks euro loojatest


authors:
Interfax Bns
Foto
Saul Loeb Afp Scanpix

description: Vene välisministeerium ja teised ametkonnad tegid president Vladimir Putinile ettepaneku visata riigist välja 35 USA diplomaati vastusammuna Valge Maja kehtestatud sanktsioonidele, ütles välisminister Sergei Lavrov täna.

title: Lavrov: Vene ametkonnad tahavad välja saata 35 USA diplomaati

maintext:
«Vastastikkus on rahvusvahelise õiguse diplomaatiline seadus. Seetõttu tegi Vene välisministeerium koos kolleegidega teistest ametitest ettepaneku, et Vene president võiks kuulutada persona non grataks 31 töötajat USA suursaatkonnas Moskvas ja neli diplomaati Peterburis asuvast USA peakonsulaadist,» ütles Lavrov Interfaxile saadetud teates.
«Lisaks tehti ettepanek keelata ameeriklastel Serebrjannõi Bori suvila ja Dorožnaja tänava lao kasutamine. Loodetavasti kaalutakse neid meetmeid kõige operatiivsemas korras,» ütles Lavrov.
USA president Barack Obama kehtestas eile sanktsioonid Vene ametiisikutele ja luureteenistustele seoses sekkumisega Ühendriikide presidendivalimistesse.


authors: Foto Reuters

description: Briti poplaulja George Michael suri 53 aastasena, teatas tema publitsist pühapäeval.

title: Suri Briti poplaulja George Michael


description: Liibüa siseliini reisilennuki kaaperdamises ja Maltale lendama sundimises süüdistatavad kaks meest astusid pühapäeval Maltal kohtu ette.

title: Liibüa lennuki kaaperdajad astusid Maltal kohtu ette

maintext:
Moussa Saha ja Ali Ahmed Saleh ei tunnistanud end Valletta kohtus süüdi kõigis neile esitatud süüdistustes, seal hulgas lennuki kaaperdamises ja reisijate ähvardamises.
Süüdimõistmisel võib neid maksimaalse karistusena oodata eluaegne vangistus.
Kuigi esialgu arvati, et kahtlusalused kasutasid Afriqiyah Airwaysi reisilennuki Airbus A320 kaaperdamiseks ehtsat granaati ja vähemat üht püstolit, siis selgus, et need olid mulaažid, teatas Malta valitsus avalduses.


description: Iraagi julgeolekujõud vajavad äärmusrühmituse Islamiriik (IS) pühasõdalaste purustamiseks veel kolm kuud, ütles peaminister Haider al-Abadi teisipäeval televisioonis üle kantud pressikonverentsil.

title: Iraagi peaminister: ISi purustamiseks on vaja veel kolm kuud

maintext:
«Olemasolevad andmed viitavad sellele, et Iraagil on vaja kolm kuud Daeshi likvideerimiseks,» ütles Abadi, kasutades Islamiriigi araabiakeelset nimekuju.
Peaminister oli varem lubanud, et ISi džihadistide kontrolli all olev Mosul vallutatakse tagasi enne aasta lõppu. Selle eesmärgi saavutamine ei ole enam võimalik.
17. oktoobril alanud rünnak 2014. aasta juunist džihadistide käes olnud Mosuli tagasivõtmiseks oli esialgu edukas, kuid viimastel nädalatel on IS tekitanud Iraagi valitsusvägedele tõsiseid kaotusi.
Iraagi eliitväed on küll hõivanud mitu Mosuli idapoolset linnaosa Tigrise jõe idakaldal, kuid IS on end kindlustanud läänekaldal.


authors:
Evelyn Kaldoja
Foto
Mihkel Maripuu

description: Demokraatia aluseks pole mitte lihtsalt enamusega otsustamine, vaid informeeritud valikute tegemine, meenutas Eesti kõrgeim euroametnik, Euroopa Komisjoni mobiilsuse ja transpordi peadirektoraadi peadirektor Henrik Hololei aastalõpuintervjuus Postimehele.

title: Hololei: lausa piinlik öelda, aga transpordis oli hea aasta

maintext:
Lõppeva aasta fenomeniks on tema hinnangul paraku kujunenud lõpmatu vassimine rahvahääletustel ja valimistel.
- Mis teil oma esimese ametiaastaga ära teha õnnestus?
Tänavune aasta on olnud poliitikas hästi keeruline ja toonud endaga kaasa lausa tektoonilisi liikumisi: Brexit, Donald Trumpi valimine Ameerika presidendiks, Süüria, eriti praegused sündmused Aleppos, terrorirünnakud Brüsselis ja Istanbuli lennujaamas, Nice, Berliin jne.
Globaalselt pildilt transpordimaailma tulles on kuidagi lausa piinlik öelda, aga on olnud üliedukas aasta. Lõpule on viidud aastaid kestnud protsesse.
Eriti hea meel on selle üle, et pärast 16 aastat tööd sai vastu võetud uus Euroopa sadamate poliitika, mille mõte on moderniseerida, muuta rahastamine läbipaistvamaks ja suurendada ka konkurentsisuutlikkust.
Või näiteks Euroopa raudteetranspordituru avamine. Seda räägiti läbi umbes viis aastat ja mingil hetkel tundus, et lahenduseni ei jõuta kunagi. Aga lõppeval aastal õnnestus kompromissid leida ning me astume järjekordse sammu, et praegu väga konarlik Euroopa raudteeturg hakkaks korralikumalt toimima ja seal suureneks konkurents, eriti reisijaveos.


authors:
Célia Lebur
Foto
Stefan Heunis Afp Scanpix

description: Helikopterist vaadates moodustavad Kirde-Nigeerias asuva Ngala laagri sirged valged seinad moondunud tähekuju.

title: Boko Harami ohvritel pole lootust koju naasta


description: Tuhanded filipiinlased põgenesid täna arhipelaagile läheneva võimsa taifuuni Nock-Ten teelt.

title: Tuhanded filipiinlased põgenevad võimsa jõulutaifuuni eest

maintext:
Võimud on hoiatanud, et Bicoli poolsaarele liginev taifuun võib tuua endaga kuni kahe ja poole meetri kõrgused lained, maalihked ja äkktulvad. Taifuuni eel käivitati ohustatud piirkondades massiline evakuatsioon, mille käigus turvalisematele aladele on toimetatud mitusada tuhat inimest.
Ilmateenistuse prognoosi kohaselt jõuab Nock-Ten Filipiinide peasaare Luzoni lõunaosas asuvale Bicoli poolsaarele pühapäeva õhtul. Edasi liikudes mõjutab torm alasid, kus elab ligi 42 miljonit inimest, teiste seas pealinna Manilat, mida taifuun tabab ilmselt esmaspäeval.


authors:
Deutsche Welle
Foto
Patrik Stollarz Afp Scanpix

description: Peale eelmise aastalõpu pidustustel aset leidnud seksuaalse ahistamise juhtumeid ja vastset terrorirünnakut Saksamaa pealinnas Berliinis, võtab Kölni politsei kasutusele erimeetmed, vahendab Deutsche Welle.

title: Kölni politsei valmistub uusaastapidustusteks


authors:
The Independent Pm
Foto
Evan Vucci Ap Scanpix

title: Trump kutsub üles valimiste häkkimise uurimisest loobuma

maintext:
The Independent/PM
The Independent/PM
Donald Trump on öelnud, et Ühendriigid peaksid lõpetama Venemaa Ühendriikide valimistesse sekkumise uurimise, vahendab The Independent.


authors:
Afp Bns Pm
Foto
Yuan Huanhuan Sipa Asia Scanpix

description: Hiina politsei lasi maha kolm Xinjiangi autonoomses piirkonnas väidetavalt valitseva kommunistliku partei kontorit rünnanud inimest, vahendas riigimeedia.

title: Hiina politsei lasi Xinjiangis maha kolm väidetavat ründajat


authors:
Interfax Bns
Foto
Ints Kalnins Reuters Scanpix

description: Venemaa president Vladimir Putin saatis USA presidendiks valitud Donald Trumpile jõulu- ja uue aasta õnnitluse, avaldades lootust kahe riigi suhete taastamisele.

title: Putin saatis Trumpile veel ühe sõnumi


authors:
Afp
Foto
Amir Cohen Reuters Scanpix

description: Iisrael kutsus täna välja kõigi riikide saadikud, kes toetasid üleeile ÜRO Julgeolekunõukogus asundustegevuse lõpetamist nõudvat resolutsiooni.

title: Iisrael kutsus asundusotsust toetanud riikide saadikud vaibale


authors:
Ap Bns
Foto
Ap Scanpix

description: Ameerika Ühendriigid ja Jaapan loodavad president Barack Obama ja peaminister Shinzo Abe tänase kohtumisega Pearl Harboris jätta selja taha Teise maailmasõja aegne valu ja vimm.

title: USA ja Jaapan otsivad Pearl Harboris lepitust


authors:
Ap Bns
Foto
Paul J. Richards Afp

description: USA välisminister John Kerry kavatseb kolmapäeval esitada visiooni selle kohta, kuidas taasalustada Iisraeli ja Palestiina rahukõnelusi, teatasid võimeusindajad.

title: Kerry esitab visiooni Iisraeli Ja Palestiina rahuprotsessi taastamiseks

maintext:
Kerry peaks oma visioonist ja ettepanekutest põhjalikumalt rääkima kolmapäeval Washingtoni diploaamtidele peetavas kõnes.
Iisraeli välisministeerium teatas teisipäeval, et juudiriik "vaatab üle" sidemed riikidega, kes hääletasid eelmisel nädalal ÜRO Julgeolekunõukogus Iisraeli asundustegevuse peatamist nõudva resolutsiooni poolt.
Välisministeeriumi esindaja Emmanuel Nahshon lükkas ümber teated sidemete peatamisest ning ütles, et Iisrael "vähendab ajutiselt" visiite ja tööd saatkondadega.
Iisraeli asevälisminister Tzipi Hotovely väljendas teisipäeval muret, et Iisrael jääb visiite tühistades ilma võimalusest oma seisukohti selgitada.
Seni on Iisrael tühistanud või edasi lükanud vähemalt kaks visiiti, Ukraina peaministri Volodõmõr Groismani ja Senegali välisministri eelseisva külaskäigu. Ajakirjanduse teatel tühistab peaminister Benjamin Netanyahu ja jaanuaris Davosi maailmamajandusfoorumi ajal plaanitud kohtumise Briti peaministri Theresa Mayga, kuigi ametlikult ei ole seda kinnitatud.
Palestiina president Mahmoud Abbas loodab, et eelseisev Lähis-Ida konverents Pariisis loob mehhanismi Iisraeli asunduste lõpetamiseks Palestiina aladel.
Abbas ütles esmaspäeval oma Fatah´ erakonna nõupidamisel, et ÜRO Julgeolekunõukogu hiljutine resolutsioon, mis nõuab asundustegevuse viivitamatut ja täielikku lõpetamist, "sillutab teed rahvusvahelisele rahukonverentsile".
Pariisis toimub 15. jaanuaril konverents, kus osalejad võivad kokku leppida Iisraeli ja Palestiina vahelise rahu raamistikus.
Iisraeli kaitseminister Avigdor Lieberman sarjas esmaspäeval Prantsusmaa eestvedamisel korraldatavat Lähis-Ida rahukonverentsi, nimetades seda uueks "Dreyfusi protsessiks" ja kutsudes Prantsuse juute Iisraeli ümber asuma.
Pariisis 15. jaanuaril peetavale konverentsile oodatakse 70 riigi esindajaid ning algatuse eesmärk on taaskäivitada alates 2014. aasta aprillist seisakus olnud Iisraeli-Palestiina rahukõnelused.
Juudiriik on konverentsile jõuliselt vastu seisnud, kutsudes selle asemel taastama otsekõnelusi palestiinlastega.
"See ei ole rahukonverents. See on tribunal Iisraeli riigi vastu," ütles Lieberman oma erakonnakaaslastele Yisrael Beitenu parteist. "Konverents, mille kogu mõte on kahjustada Iisraeli julgeolekut, selle õige nimi - kohtuprotsess Iisraeli vastu."
Liebermani sõnul on ühe erinevusega tegemist Dreyfusi protsessi kaasaegse versiooniga. Ühe juudi asemel on kohtupingis "kogu Iisraeli rahvas ja Iisraeli riik", lausus kaitseminister.
Alfred Dreyfus oli Prantsuse juudist sõjaväekapten, kes mõisteti 1894. aastal spionaažis ja riigireetmises ekslikult süüdi ja kelle katsumused on saanud ebaõigluse ja antisemitismi sümboliks.


authors:
Kadri Veermäe
Foto
Clemens Bilan Afp Scanpix

description: Saksa võimud jätkasid eile Berliini jõulutururünnaku 24-aastase tuneeslasest kahtlusaluse tagaajamist. Lisaks jõudsid päevavalgele üha uued tõendid, mis seostavad Anis Amri juhtunuga. Esmaspäevases rünnakus sai surma 12 ja vigastada 48 inimest.

title: Tõendid viitavad üha selgemalt tuneeslasele


authors:
Foto
Josep Lago Afp

description: Kataloonia autonoomse piirkonna omavalitsusjuht Carles Puigdemont lubab televisioonis aastavahetusel edastatavas kõnes "seaduslikku ja siduvat" iseseisvusreferendumit järgmise aasta jooksul, teatas reedel kohalik meedia.

title: Kataloonia omavalitsusjuht lubas siduvat iseseisvusreferendumit


authors:
Pm Bns
Foto
David Moir Reuters Scanpix

description: Tšiilit tabas tänasel esimesel jõulupühal tugev maavärin magnituudiga 7,7, teatasid Ameerika Ühendriikide seismoloogid.

title: Tšiilit tabas tugev maavärin


authors:
Juhan Mellik
Foto
Afp Scanpix

description: Ameerika Ühendriikide püüdlustele vormida Afganistanist stabiilset riiki tõid tänavused jõulud kaasa halva üllatuse. 25-aastane Afganistani esimene naispiloot Niloofar Rahmani teatas, et soovib saada Ameerikas ametlikku varjupaika.

title: PERSOON. Afganistani naislendur tahab kiusamisest rahu


authors:
Afp
Foto
Philippe Huguen Afp Scanpix

description: Süüria idaosas sai õhurünnakus äärmusrühmituse Islamiriik (ISIS) kontrolli all olevale külale surma vähemalt 22 tsiviilisikut, nende seas 10 last, teatasid täna aktivistid.

title: Süüria idaosas sai õhurünnakus surma vähemalt 22 tsiviilisikut


authors:
Bbc Pm
Foto
Ap Scanpix

description: Ameerika Ühendriikide Euroopa vägede juht, kindralleitnant Ben Hodges süüdistas Venemaad selles, et riik kasutab oma vahelesegamist Süürias kui võimalust elava vastase peal teravmoonaga trenni teha.

title: Ameerika sõjaväejuht: Venemaa kasutas Süüriat katsepolügoonina

maintext:
«Venemaa hoolimatus tsiviilelanike elude suhtes ei ole kohane käitumine rahvale, mis tahab et teda koheldaks superjõuna,» lausus Hodges. Venemaa kaitseministeerium teatas üleeile, et nende väed on tapnud Süürias 35 000 terroristlikku võitlejat. Samas on Moskvat süüdistatud raskerelvastuse kasutamises elamukvartalites.
Kaitseminister Sergei Šoigu lausus, et Süüria kampaania jooksul on katsetatud kokku 162 eri tüüpi uut relvastusliiki ning kokku sooritasid õhuväed 18 800 väljalendu.
«See, mida ma Süürias näeme, on sõjalise võimekuse demonstratsioon ja relvade kasutamine, mis on osutunud ebavajalikuks,» kommenteeris Hodges BBCle.
Ehkki on teada, et äsja USA presidendiks valitud Donald Trump soovib parandada suhteid Moskvaga, jätkab Ameerika sõjavägi kindralleitnandi sõnul oma üksuste tugevdamisega Euroopas.
«Kõikide märkide järgi jätkame oma kohalolekut,» ütles ta.


authors:
Interfax Bns
Foto
Afp Scanpix

description: Kiievile tarnitud ja miljoneid dollareid maksnud droonid osutusid vähetõhusateks, edastas lääne meedia, viidates Ukraina peastaabi ülema nõunikule Natan Hazinile.

title: Ukraina: ameeriklaste kingitud droonidest ei ole kasu

maintext:
Ukraina sai 72 väikedrooni RQ-11B Raven, mis Hazini sõnutsi jätsid Ukraina kasutajatele sedavõrd mannetu mulje, et tema arvates tuleks need Ameerikasse tagasi saata.
AeroVironment toodetavad droonid RQ-11B Raven on väikesed kaasaskantavad lähiluure- ja -seirelennumasinad. Eeldati, et neid saab tõhusalt kasutada Ida-Ukrainas.
Tegelikkus aga näitas, et erinevalt võitlusest Afganistani, Iraagi ja Süüria halvastivarustatud vastastega on need raadioelektroonilise vastutegevuse tingimustes vähetõhusad ja kergesti hävitatavad.
Vene drooniasjatundja Deniss Fedutinov ütles Interfaxile, et see on üsna tüüpiline olukord. «USA osutab liitlasriikidele üsna tihti relvaabi, tarnides aegunud tehnikat, mis on enda juurest juba mahakantud,» ütles ta – märkides, et USA vägi ise kasutab juba uuemaid Raveneid.
Lääne meedia andmetel saadeti droonid Ukrainale 2016. aasta suvel. Märtsist juulini õpetati Alabamas Redstone Aresenali sõjaväebaasis Raveneid kasutama 38 Ukraina asjatundjat. Ukrainale tarnitud droonid maksid 12 miljonit dollarit. Need kuuluvad Ühendriikide Ukrainale osutatava 600 miljoni dollari suuruse relvaabi hulka.


authors:
Foto
Sergei Karpuhhin Reuters Scapix

description: Täna teel Venemaalt Süüriasse Musta merre kukkunud Tu-154 tuntakse kui Vene «tööhobust», mis on kasutuses olnud juba aastakümneid, kuid mille ajalukku kuulub ka hulgaliselt õnnetusi.

title: Vene "tööhobuse" Tu-154 lähiajalugu on täis õnnetusi

maintext:
60ndatel disainitud ja 1972. aastast kasutuses olnud lennukitüübiga on toimunud kokku üle saja tõsise intsidendi. Postimees annab ülevaate viimase 20 aasta jooksul seda tüüpi lennukiga toimunud suurematest lennuõnnetustest.
Poola presidendilennuki rusud 2010. aasta aprillis Smolenski lähedal. Foto: Scanpix
Poola presidendi surm Smolenski lennukatstroofis
2010. aasta 10. aprillil kukkus Venemaal Smolenskis alla Poola presidendi ametilennuk. Lisaks president Lech Kaczyńskile hukkus veel 95 inimest.
Venemaa ja Poola katastroofi põhjustes ühisele seisukohale jõudnud ning Poola jätkab juhtunu uurimist. Venemaa sõnul lasub vastutus õnnetuse eest täielikult poolakatel: selle olevat põhjustanud lennuki TU-154 piloodid, kes otsustasid maanduda sobimatutes ilmaoludes.
Poola hinnangul lasub osa süüst aga ka Vene lennujuhtidel, kes ei andnud Poola presidendilennuki pilootidele selgelt mõista, et halva ilma tõttu tuleks maanduda mujal. Ka on Varssavi juhtinud tähelepanu vajakajäämistele lennudispetšerite ja Poola delegatsiooni ohutuse eest vastutanud ametnike töös.
Hukkunud presidendi kaksikvend Jarosław Kaczyński on olnud kriitiline mõlema riigi uurijate töö suhtes. Pärast lennuõnnetust asutas tema praegune võimuerakond Seaduse ja Õigluse erakond lennukatastroofi asjaolude väljaselgitamiseks oma uurimiskomisjoni, mis leidis, et Vene lennujuhid viisid TU-154 piloodid eksiteele. Ka leiti, et pilootide oskustest ei piisanud õnnetuse ärahoidmiseks.
Nüüd on käivitatud uus juurdlus, kuna Jarosław Kaczyński ja tema toetajate väitel on neil peaaegu kindlad tõendid, mis näitavad, et presidendi lennuk purunes õhus tükkideks, sest Smolenski lennuväljale maandumise eel tabas seda rünnak.
Õnnetuspaik Qazvinis. Foto: ATTA KENARE/AFP/SCANPIX
Õnnetus Iraanis
2009. aasta juulis kukkus Iraani loodeosas alla pealinnast Teheranist Armeeniasse suundunud Caspian Airlinesi reisilennuk Tu-154M. Kõik pardal olnud 168 inimest hukkusid. Õnnetuse põhjuseks peetakse tehnilist riket, mis võis tekkida pärast kokkupõrget linnuga.
Donetskis toimunud õnnetuse memoriaal. Foto: wikipedia
Õnnetus Ukrainas
2006. aastal 22. augustil said surma kõik 170 Pulkovo lennukompaniile kuulunud reisilennuki Tu-154M pardal viibinud inimest. Donetski oblastis toimunud õnnetuse põhjuseks peetakse piloodi eksimust.
119 ohvrit Iraanis
2002. aasta veebruaris sõitis Iraani lennufirmale kuuluv reisilennuk Tu-154M Sarab-e Do Rah´ juures vastu mäge. Hukkusid kõik 119 lennuki pardal viibinud inimest.
Musta mere kohal alla tulistatud Tu-154
2001. aastal tulistati aga Musta mere kohal alla Tel Avivist Novosibirskisse teel olnud lennukompaniile Sibir kuulunud Tu-154B2-tüüpi reisilennuk. 4. oktoobril toimunud katastroofis hukkus 78 inimest, kellest 51 olid Iisraeli ja 27 Venemaa kodanikud.
Lennuõnnetuse asjaolud on tänaseni ebaselged. Venemaa väitel tulistas lennuki alla Ukraina õhutõrje.
2004. aasta oktoobris sulges Ukraina peaprokuratuur lennuõnnetuse põhjuste selgitamiseks algatatud kriminaalasja, leidmata Ukraina kaitseministeeriumi ametnike tegevuses kuriteokoosseisu. Aastatel 2003-2005 maksis Ukraina valitsus hukkunute omastele 15,6 miljonit dollarit hüvitist.
2010. aastal avaldas Ukraina kohtuekspertiisikeskus aga raporti, mille kohaselt võis plahvatuse põhjustada nii väljastpoolt tabanud kui ka lennuki sees asunud lõhkeseade.
Lennukihukk Siberis
2010. aastal toimus veel teinegi intsident sama tüüpi lennukiga. Lõuna-Siberis Burdakovka lähedal kukkus juulis alla Vene kompaniile Vladivostokavia kuulunud reisilennuk Tu-154M, mille pardal olnud 145 inimest hukkusid. Õnnetuse põhjuseks peetakse piloodi eksimust.
Katastroof Teravmägedes
1996. aasta 29. augustil sai 141 inimest surma, kui lennufirma Vnukovo reisilennuk Tu-154 kaldus Teravmägedes maandudes pilootide eksimuse tõttu kursilt kõrvale ja lendas vastu mäekülge. Tegemist on Norra ajaloo rängima lennuõnnetusega.


description: Kasahstani välisminister Erlan Idrissov soovitab Kasahstani ettevõtjatel vältida otsesidemeid Krimmiga.

title: Kasahstan soovitab Krimmi vältida

maintext:
«Mis puutub ettevõtjate tegevust, siis arvan, et nad peaksid arvestama selle haldusüksuse ebakindlat kuuluvust. Ja meie soovitus on vältida ükskõik millist otsest koostööd selles osas,» ütles ta täna Astanas pressikonverntsil.
«Seda olukorda peab arvestama. Tegelikult on arvukad riigid sattunud ebamugavasse olukorda. Aga selline on tegelikkus. Peab lähtuma tegelikkusest ja see ütleb, et Krimmi seisund on määramata,» märkis minister.
Ta avaldas lootust, et Venemaa ja Ukraina leiavad võimalused küsimuse lahendamiseks.
«Leiame, et rahvusvahelise õiguse alusel on Krimmi seisund lõplikult määramata ja seega lähtume sellest, et selle staatus ei ole kindel. Arvestame sellega, et Venemaa ja Ukraina leiavad poliitilised ja muud võimalused, et lahendada see küsimus lõplikult eelkõige omavahel. Sel on rahvusvahelise õiguse seisukohalt keeruline seisund. Arvan, et see on tuleviku küsimus,» võttis välisminister oma jutu kokku.


authors:
Cnn Pm
Foto
Str Afp Scanpix

description: Värske raporti kohaselt on Põhja-Korea riigijuht lasknud ametisse astumisest saadik 2011. aastal hukata 340 inimest, vahendab CNN.

title: Kim Jong-un kasutab võimu kinnistamiseks jõhkraid hukkamisi


authors:
Afp
Foto
Inquam Photos Reuters Scanpix

description: Rumeenia president Klaus Iohannis nimetas täna riigi uueks peaministriks Sorin Grindeanu.

title: Poliitiline sõda Rumeenias jääb siiski ära

maintext:
Sellega lõpeb nädalaid kestnud ebakindlus pärast seda, kui Sotsiaaldemokraatlik Partei (PSD) võitis 11. detsembri valimised ja otsustas moodustada võimuliidu koos paremtsentristliku erakonnaga ALDE.
Paremtsentristlik president Klaus Iohannis allkirjastas seadluse, millega nimetas 43-aastase endise kommunikatsiooniministri Grindeanu peaministriks.
Nüüd peab Grindeanu moodustama valitsuskabineti ning saama sellele ja koalitsiooniprogrammile parlamendi heakskiidu. Hääletus tuleb läbi viia 10 päeva jooksul.
PSD esimene valik valitsusjuhi kohale oli Sevil Shhaideh, kellest saanuks Rumeenia esimene nais- ja esimene moslemist peaminister. President lükkas aga Rumeenia türgi vähemusse kuuluva Shhaideh' kandidatuuri teisipäeval tagasi.
Ta ei põhjendanud otsust, kuid arvatakse, et seda ei mõjutanud Shhaideh' usutaust, vaid tema abikaasa, kes töötas enne 2011. aastal Rumeeniasse emigreerumist ja Shhaideh'ga abiellumist 20 aastat Süüria põllumajandusministeeriumis.
Portaal HotNews kirjutas nimetuks jäänud allikatele viidates, et julgeolekuteenistused hoiatasid tõsiselt Shhaideh' peaministriks nimetamise eest, sest tema abikaasa ja kaks venda olevat Süüria presidendi Bashar al-Assadi režiimile väga lähedased. NATO liikmesriigi puhul võinuks selline valitsusjuht probleemiks osutuda.
Presidendile lähedased allikad ütlesid neljapäeval, et Grindeanut peetakse paremaks lahenduseks.
«Iohannis loodab ladusamat, vähem konfliktset kooseksisteerimist, kui tal oli eelmise sotsiaaldemokraadist peaministri Victor Pontaga,» kes oli sunnitud ööklubipõlengust põhjustatud tänavarahutuste mõjul 2015. aasta novembris tagasi astuma.
Grindeanud peetakse PSD distsiplineeritud sõduriks ja ta ise on ühes hiljutises usutluses öelnud, et ühines erakonnaga väga noorelt, et viia ellu oma vasakpoolsed vaateid.
Kolmapäeval, kui parteijuht Liviu Dragnea ta peaministrikandidaadiks esitas, lubas ta tollele alluda. «See on väga lihtne, härra Dragnea on PSD esimees,» sõnas ta.
Dragnea ise ei saa kehtiva karistuse tõttu peaministriks kandideerida, kuid ta ei salga, et otsis sellele kohale inimest, kes oleks talle lähedane.
«Ma tahtsin meest, keda võiksin usaldada, meest, kes ei kasutaks oma valitsuspositsiooni hüppelauana,» ütles Dragnea.
Ta tunnistas, et ei ole isiklikest võimuambitsioonidest loobunud ja ütles, et seadused, mis teda valimispettuses süüdistatuna ametisse astumast keelavad, on ebaõiglased.
Teisipäeval, kui president oli PSD esimese peaministrikandidaadi tagasi lükanud, ähvardas Dragnea algatada Iohannise tagandamise või minna konstitutsioonikohtusse.
Presidendil on aga seadusega õigus küsida peaministrilt teist kandidaati, nii et tema tagandamine oleks keeruliseks läinud.
Nii nõustus erakond pakkuma välja uue kandidaadi, et hoida ära poliitiline sõda.
PSD saavutas valimisvõidu vaevalt aasta pärast seda, kui viha 64 inimelu nõudnud ööklubipõlengu pärast ta lahkuma sundis.
PSD kogus valimistel 45,5 protsenti ja paremtsentristlik Liberaalne Partei (PNL) 20 protsenti häältest. Kolmandaks jäi 8,9 protsendiga Päästke Rumeenia (USR). ALDE võitis 5,6 protsenti häältest.


authors:
Stt Bns Pm
Foto
Peeter Langovits

description: Soomes toetab eutanaasia seadustamist 200-liikmelises parlamendis 62 saadikut, kuid paljud rahvaesindajad pole seisukohta võtnud, teatas kohalik meedia.

title: Surmaabi seadustamist toetab suur osa Soome parlamendisaadikutest


authors:
Interfax Bns
Foto
Albin Lohr-Jones Sipa Scanpix

description: Venemaale kehtestatud USA sanktsioonid on tegelikult suunatud USA presidendiks valitud Donald Trumpi vastu, sest nendega üritatakse viimast nurka ajada, leidis tema abi Kellyanne Conway.

title: Conway: Venemaale kehtestatud sanktsioonid on Trumpi-vastased

maintext:
«Isegi need, kes on suuremas jaos asjades president Barack Obamaga sama meelt, osutavad, et see, mida ta täna tegi, on osa meetmetest, mida võib nimetada püüdluseks ajada presidendiks valitud Donald Trump nurka,» edastas CNN.
«See ei ole viis demokraatlikul alusel rahulikuks üleminekuks,» lisas ta. «Kahju, kuid ei ole võimalik teha nägu, et poliitika pole sellega seotud.»
Ta nimetas Venemaale kehtestatud sanktsioone sümboolseteks ja avaldas lootust, et USA liitlased ei järgi president Obama eeskuju.
USA president Barack Obama kehtestas eile sanktsioonid Vene ametiisikutele ja luureteenistustele seoses sekkumisega Ühendriikide presidendivalimistesse. Moskva eitas kategooriliselt USA süüdistust.
USA välisministeerium saatis riigist välja 35 diplomaati, kes töötasid Washingtoni suursaatkonnas ja San Francisco konsulaadis, andes neile 72 tundi riigist lahkumiseks. Diplomaadid kuulutati persona non grataks tegevuse eest, mis ei vasta nende diplomaadistaatusele.
Suleti ka kaks Venemaale kuuluvat kinnistut – üks New Yorgis Long Islandil ja kuni 40 peret mahutav toretsev jõeäärne kompleks Marylandis, kus armastasid puhata Vene diplomaadid, ent mida USA andmeil kasutati ka luureotstarbel.
Meetmete seas on sanktsioonid Venemaa Föderaalse Julgeolekuteenistuse (FSB) ja sõjaväeluure ehk Kindralstaabi Luurepeavalitsuse (GRU) vastu. Sanktsioonid kehtestati ka neljale GRU töötajale, teiste seas agentuuri juhile Igor Korobovile.
Lisaks kehtestas USA rahandusministeerium sanktsioonid kolmele ettevõttele ja kahele isikule – Jevgeni Bogatšovile ja Aleksei Belanile – seotuse eest pahatahtliku küberalase tegevusega. Sanktsioonide kohaselt külmutatakse kõik nende varad USA-s, samuti blokeeritakse Ühendriikide ettevõtetel nimetatud isikute ja ettevõtetega ärikoostöö.


authors:
Ap Bns
Foto

description: Türgi võimud on viimase kuue kuu jooksul ametlikult vahistanud 1656 inimest terroriorganisatsioonide toetamise või ametnike solvamise eest sotsiaalmeedias ja uurib veel vähemalt 10 000 isiku tegevust, teatas siseministeerium laupäeval.

title: Türgi on alates putšikatsest vahistanud 1656 sotsiaalmeedia kasutajat

maintext:
Ministeerium ütles, et alates juulikuisest putšikatsest on õiguslikke samme astutud 3710 inimese suhtes, keda politsei on tuvastanud. Vahistatutest on 1203 vabastatud tingimisi, 767 vabastati ja 84 on veel vahi all.
Lisaks uuritakse 10 000 inimese tegevust, kelle kohta on prokuratuurile informatsiooni laekunud.


description: Eile teel Venemaalt Süüriasse Musta merre kukkunud Vene kaitseministeeriumi lennukis Tu-154 viibinud 92 inimest mälestatakse ka Vene Tallinna saatkonna ees, kuhu oli täna õhtuks toodud hulgaliselt lilli, küünlaid ja hüvastijätusõnumeid.

title: Fotod: Vene saatkonna juures leinatakse lennuõnnetuses hukkunuid


authors:
Afp Bns Pm
Foto
Rodrigo Abd Ap Scanpix

description: Colombia kongress võttis eile osana rahuleppest vastu seaduse amnestia andmisest FARCi mässulistele, valitsus nimetas parlamendi sammu ajalooliseks.

title: Colombia kongress kiitis heaks amnestia FARCi mässulistele


authors:
Reuters Pm
Foto
Alexandre Meneghini Reuters Scanpix

description: Kaks nädalat tagasi algatas Kuuba valitsus pilootprojekti interneti kodukasutamiseks, arvutivõrguga ühendati 2000 pealinna kodu, kirjutab Reuters.

title: Kuidas internet Kuuba kodudesse jõudis

maintext:
67- aastane Havana elanik Margarita Marquez sai sel aastal erilise jõulukingi – ta oli üks 2000 väljavalitust, kes sai valitsuse otsusega koduse internetiühenduse.
Enamik kommunistliku Kuuba elanikest saab internetti kasutada ainult selleks ette nähtud wi-fi punktides ja ka siis peavad nad selle eest maksma 1.50 dollarit tunnis, mis on umbes viis protsenti keskmise kuubalase kuusissetulekust.
Hinnanguliselt kasutab kodus internetti vaid viis protsenti Kuuba elanikest, ühendus tagatakse tavaliselt vaid akadeemikutele, arstidele ja intellektuaalidele.
«Nagu unistus oleks täitunud,» sõnas varem õpetajana töötanud Marquez. «Välismaailmaga ühenduses olla on tähtis.»
Tema 80-aastane õde Leonor Franco ütles, et otsus interneti ligipääsu kohta tuli talle üllatusena ja ta on väga elevil, et saab esimest korda elus internetis surfata.
«Mul ei ole internetiga mingit kogemust olnud,» sõnas naine YouTube`ist oma lemmiklauljate videosid otsides.
«Märtsist alates peame hakkama selle eest maksma ja ma ei tea, kas me saame seda endale lubada. Seniks aga kavatseme me seda terve jaanuari ja veebruari nautida,» lisas naine valitsuse tasuta pilootprojekti kohta.
Kuigi internetiühenduse maksumus on viimastel aastatel langenud, on see enamike kuubalaste jaoks siiski väljapool eelarve piire. Riigi sõnul ei ole nad suutnud vastavat võrgustikku piisavalt kiiresti arendada suure maksumuse ja Ühendriikide embargo tõttu. Kriitikute sõnul on asi pigem selles, et riik kardab inimeste üle kontrolli kaotada.
Enne wi-fi signaali kättesaadavaks muutumiseni eelmisel aastal oli interneti kasutamine piiratud vaid riigiarvutite ja kalliste hotellidega.


authors:
Ap Bns
Foto
Andy Buchanan Afp Scanpix

description: Suures osas Šotimaa põhjaosast, mis jäi tormis Barbara elektrita, on elekter tagasi, kinnitasid võimud täna.

title: Šotimaa jäi tormis elektrita, pühadeks oodatakse uut maru


authors:
Inna-Katrin Hein
Foto
Str Afp Scanpix

description: Maroko võimude teatel arreteeris politsei viis noort, kes tähistasid avalikult Türgi politseiniku Mevlut Mert Altinase poolt Venemaa suursaadiku Andrei Karlovi tapmist.

title: Marokos arreteeriti viis noort, kes tähistasid Vene saadiku tapmist


description: Sotšist täna varahommikul õhku tõusnud ja Süüriasse teel olnud Vene kaitseministeeriumi transpordilennuk 92 inimesega pardal kadus radarilt ning kukkus Musta merre.

title: Blogi ja fotod: Süüriasse teel olnud Vene sõjaväe transpordilennuk kukkus Musta merre


authors:
Afp
Foto
Handout Reuters Scanpix

description: Valvekaamera jäädvustatud videolõigust selgub, et Berliini veokirünnaku peakahtlusalune, kelle Itaalia politsei maha lasi, sõitis rongiga läbi Prantsusmaa Lyoni linna, ütles juurdlusele lähedalseisev allikas.

title: Valvekaamera jäädvustas Berliini rünnaku peakahtlusaluse Lyonis


authors:
Afp Pm
Foto
Thomas Samson Afp Scanpix

description: Eile suri 89-aastasena üle sajas linateoses mänginud Prantsuse näitleja Claude Gensac.

title: Suri Prantsuse näitleja Claude Gensac


authors:
Cnn Pm
Foto
Kcna Reuters Scanpix

description: Põhja-Korea diktaator Kim Jong Un võtab uue aasta vastu kahe teadmisega – ta korraldas edukad tuumakatsetused ja keegi ei tea, kas ta vihastades tegelikult ka tuumapommi kasutusele võtaks, vahendab CNN.

title: Mida oodata 2017. aastal Põhja-Korealt?

maintext:
«Kim võttis endale eesmärgiks ükskõik, mis hinnaga 2017. aasta lõpuks tuumarelvad välja töötada ja selle kallal asutakse intensiivselt tööle,» sõnas kunagine tähtsuselt teine isik Põhja-Korea Suurbritannia saatkonnas Londonis Thae Yong-ho.
«Üks Põhja-Korea ametnik rääkis, et Pyongyang ei taha teha ühtegi provokatiivset sammu enne, kui nad teavad, milline saab olema USA uue valitsuse Põhja-Korea poliitika,» ütles Lõuna-Korea Kookmini ülikooli professor Park Hwee-Rhak.
See tähendab, et kaardid on USA tulevase presidendi Donald Trumpi käes. Presidendikampaania ajal ütles ta, et valituks osutumisel kaaluks ta tõsiselt Lõuna-Koreast vägede kojutoomist ja diktaatorist Kimiga kohtumist.
Samas on Trump teda maniakiks nimetanud ja öelnud, et temaga tuleb karmilt ümber käia. Seetõttu kardavad vaatlejad Trumpi spontaansust sama palju kui Kimi kalkuleerivat käitumist.
«Kui enamik vaatlejaid arvab, et Põhja-Korea on suutnud edukalt ära kasutada USA ja Hiina vahel valitsevat umbusaldust, jääb neil tihti märkamata, et Pyongyangi ja Pekingi vaheline lõhe aina suureneb. Põhja-Korea on suutnud Hiinat väga mitmel korral häbistada,» analüüsis Prantsusmaa endine välisminister Boris Toucas olukorda regioonis ja sõnas, et igasugune kokkulepe lääne ja Põhja-Korea vahel vajab Pekingi heakskiitu.
Põhja-Korea on ainus riik maailmas, mis on teadaolevalt 21. sajandil teinud tuumarelvakatsetusi ja see on analüütikute sõnul trump Kimi taskus. Eriti seetõttu, et nad on jätkuvalt suutnud vastu panna majandussanktsioonidele, mis on ilma sõjalise sekkumiseta lääne ainsaks relvaks.
Kõik nõustuvad aga, et vähemalt aasta algus peaks Põhja-Koreas vaikne tulema.


authors:
Jürgen Tamme
Välisuudiste Toimetaja
Foto
Carlos Barria Reuters Scanpix

description: Peagi Valges Majas tööle asuva Donald Trumpi väljaütlemisi jälgitakse tähelepanelikult ka Hiinas, kus peatse riigipea sõnad kruvivad üles juba aastaid hõõgunud pingeid.

title: Trump kontrollib Hiina kannatust


authors:
Célia Lebur
Foto
Stefan Heunis Afp Scanpix

description: Kuigi alles hiljuti tapsid kaks enesetapuründajat Nigeerias 30 inimest, arvab Boko Harami peamise tegevuspiirkonna, Borno osariigi kuberner Kashim Shettima, et džihadistid on alistatud.

title: Nigeeria kuberner: sõda Boko Haramiga on võidetud


authors:
Inna-Katrin Hein
Foto
Handout Afp Scanpix

description: Mitme uudisteagentuuri teatel jäi Saksamaa Berliini esmaspäevases jõulutururünnakus kahtlustatav tuneeslane mitmel korral nii enne kui pärast rünnakut turvakaamerate vaatevälja.

title: Berliini rünnaku kahtlusalust ei leitud Stockholmis maandunud lennult


authors:
Interfax Pm
Foto
Ap Scanpix

description: Berliini terrorirünnaku korraldamises kahtlustatav tuneeslane Anis Amri käis enne Prantsusmaa kaudu Itaaliasse siirdumist Hollandis, edastas täna raadiojaam BFM-TV.

title: Berliini ründaja sõitis Lyoni Hollandi kaudu


authors:
Ert Pm
Foto
Nicolas Nicolas Messyasz Sipa Scanpix

description: Rahvusrinde liider Marine Le Pen lubas presidendiks saades Prantsusmaa väljaastumist nii Euroopa Liidust kui ka NATOst.

title: Marine Le Pen lubas Prantsusmaa lahkumist EList ja NATOst

maintext:
«Frexit (Prantsusmaa lahkumine EList - toim) on osa minu poliitikast,» ütles Le Pen intervjuus Kreeka päevalehele Dimokratia. «Rahval peab olema võimalus hääletada orjusest ja Brüsseli tehnokraatide väljapressimise alt vabastamise üle, et anda riigile tagasi suveräänsus.»
Praegu Euroopa Parlamendis Prantsusmaa saadikuna töötav Le Pen ütles, et Prantsusmaa peaks lahkuma ka eurotsoonist ning võtma uuesti kasutusele frangi. Lisaks peaksid tema sõnul EList ja euroalast välja astuma Portugal, Itaalia, Hispaania, Kreeka, Küpros ja Iirimaa. Ideaalis võiksid need riigid ühendusest välja astuda Prantsusmaaga samal päeval, ütles Le Pen ja lubas selle nimel tööd teha.
Ka kritiseeris Le Pen intervjuus NATOt, öeldes, et allianss eksisteerib üksnes Ameerika Ühendriikide huvide teenimiseks. Ta lubas Prantsusmaa väljaastumist NATOst, öeldes, et organisatsiooni pole enam vaja.
«See loodi, kui oli olemas oht, mis lähtus Varssavi Paktist ja kommunistliku Nõukogude Liidu ekspansionismist,» selgitas Le Pen, kes on varem kritiseerinud ka NATO laienemist Venemaa piiridele. «Nõukogude Liitu ja Varssavi Pakti pole enam. Washington hoiab NATOt alles, et see täidaks tema eesmärke Euroopas,» lisas presidendikandidaat.
Viimaste arvamusuuringute järgi pääseb Le Pen tuleva aasta kevadel toimuvatel presidendivalimistel koos konservatiivide kandidaadi François Filloniga lõppvooru. Enamik uuringuid ennustab võitu siiski Fillonile.


description: Majadest on järel söestunud karbid, põlenud autod ja tanklad ääristavad kunagise Nigeeria kaubanduslinna Bama teeääri.

title: Boko Haram viis kaubanduslinnast kaasa isegi prügi


authors:
Afp Pm
Foto
Oswaldo Rivas Reuters Scanpix

description: Kuubal ei hakka olema Fidel Castro nimelisi tänavaid ega väljakuid, sest just selline oli 20. novembril siit ilmast lahkunud endise riigipea soov. Eile kinnitati see ka Kuuba seadusandluses, vahendab AFP.

title: Kuuba keelustab Castro isikukultuse


authors:
Afp Pm
Foto
John Macdougall Afp Scanpix

description: Esmaspäeval Berliini jõuluturul toimunud terrorirünnakus said surma Saksa ja veel viie riigi kodanikud, teatas Saksa föderaalprokuratuur.

title: Berliini rünnakus hukkusid kuue riigi kodanikud


description: Kreeka tahab anda tuhandetele tema territooriumile lõksu jäänud põgenikele ja migrantidele elektroonilised ID-kaardid ja raha, ütles migratsiooniminister kolmapäeval.

title: Kreeka tahab anda migrantidele ID-kaardid ja raha

maintext:
«Meil on kavas (aprilliks) kõik Kreeka laagrites, hotellides ja korterites olevad põgenikud ja migrandid registreerida ning anda neile elektroonilised isikukaardid,» ütles Yiannis Mouzalas ajakirjanikele.
«See näitab nende õiguslikku staatust ja seda, et nad viibivad riigis.»
Mouzalas lisas, et märtsist alates on valitsusel kavas hakata jagama põgenikele ja migrantidele kuni 400 eurot kuus, et perekonnad saaksid end ülal pidada.
«Me tahame parandada nende elatustaset ja anda neile mingil määral sõltumatus,» lisas minister.
Kreekasse on jäänud eelmise aasta rändekriisi ajast üle 60 000 põgeniku ja migrandi peamiselt Süüriast. Suurem osa on majutatud 34 põgenikelaagrisse, mida peetakse ülal Euroopa Liidu, ÜRO põgenikeagentuuri, Punase Risti ja teiste organisatsioonide abil ja rahalisel toel.
Mouzalas ei selgitanud, kuidas kärpekursil Kreeka kavatseb põgenike rahalise toetamise süsteemi finantseerida, kuid harilikult toetub Ateena sellistel juhtudel ELile.


authors:
Afp
Foto
Mohamed Hammi Sipa Scanpix

description: Tuneesia ministrid langetavad homme otsuse tegevuskava asjus, millega tahetakse tagada välisriikide lahinguväljadelt naasvate pühasõdalaste kahjutustamine, ütles täna valitsusallikas.

title: Tuneesia asub võitlema riiki naasvate džihadistidega

maintext:
«Homme toimub ministrite kohtumine, eesmärgiga käivitada strateegiline tegevuskava,» lausus allikas peaministri kantseleist AFP-le. Kohtumist juhib peaminister Youssef Chahed ja istungile eelnevalt on mitmel korral toimunud ka julgeoleku- ja õigusekspertide kohtumised.
Kõnealuse kõikehõlmava strateegia koostas peaministri kantselei novembris, lisas allikas.
Lahinguväljalt naasnud pühasõdalasi ümbritsev mure suurenes pärast seda, kui tuvastati, et Berliinis 19. detsembril toimunud veokirünnaku sooritaja oli tuneeslane Anis Amri.
ÜRO hinnangul võitleb välismaal, kaasa arvatud Süürias, Iraagis ja Liibüas, äärmusrühmituste ridades üle 5500 tuneeslase.
Möödunud nädalal ütles siseminister Hedi Majdoub Tuneesia parlamendile, et rindelt on koju naasnud 800 pühasõdalast. Samas rõhutas ta, et nad kõik on võimude järelevalve all.
Sellest hoolimata tulid tuneeslased nädalavahetusel parlamendihoone ette ja avaldasid pahameelt selle üle, et džihadistidel lubatakse riiki naasta. Poliitikud ja nende erakonnad on väljendanud sarnast muret ning kritiseerivad võimude väidetavat tegevusetust.
Riiklikke julgeolekujõude ühendav ametiühing ärgitas valitsust võtma tuneeslastest pühasõdalastelt nende kodakondsus.
President Beji Caid Essebsi ütles detsembri algul, et riik astub kõik vajalikud sammud tagamaks, et Süüriast ja Iraagist naasvad pühasõdalased neutraliseeritakse.
Samas rõhutas ta põhiseadusele viidates, et me ei saa takistada tuneeslasel oma koduriiki naasmast.
«Me ei pane neid kõiki vangi, sest meil pole piisavalt vanglaid ..., kuid me jälgime neid,» lisas ta.


authors:
Interfax Pm
Foto
Kirill Šipitsin Tass Scanpix

description: Venemaal Irkutskis mürgise vannivahu joomise tagajärjel surnud inimeste arv kasvas 77ni, teatasid kohalikud võimud.

title: Vene vannivahuohvrite arv kasvas 77ni

maintext:
Haiglaravil viibiv veel 16 inimest, kellest osa on raskes seisundis.
Uurijate andmetel tarbisid ohvrid mürgist metanooli sisaldanud vedelikku nimega «Bojarõšnik», arvates, et tegu on tavapärase alkoholiga. Kriminaaluurimise käigus on praeguseks kinni peetud 23 inimest.
Arvatakse, et odavaid surrogaate – sinna alla kuuluvad nii lõhnaõlid, habemeajamisvedelikud kui ka aknapuhastusvahendid – joob Venemaal ligi 12 miljonit inimest.


authors:
Interfax Bns
Foto

description: Moskva ei jäta vastamata USA lahkuva valitsuse mis tahes uutele vaenulikele tegudele, teatas Vene välisministeerium kolmapäeval.

title: Venemaa ähvardas vastusammudega uute USA sanktsioonide korral


authors:
Afp Bns
Foto
Afp Scanpix

description: ÜRO teatas täna, et organisatsiooni vaatlejad alustasid Ida-Aleppos tööd ning jälgivad evakueerimise viimast etappi.

title: ÜRO vaatlejad alustasid Ida-Aleppos tööd


authors:
Afp
Foto
Alexey Filippov Sputnik Scanpix

description: Moskva eitas eile kategooriliselt USA süüdistusi presidendivalimistesse sekkumises.

title: Kreml eitab kategooriliselt USA süüdistusi


authors:
Politico Pm
Foto
Patrick Semansky Ap Scanpix

description: Belgia on võtnud vastu süsteemi, mille alusel hakatakse jälgima rongide, busside ja laevadega sõitvate inimeste teekonda ning riik kutsub sellega liituma ka teisi EL-i riike, kirjutab Politico.

title: Belgia kutsub EL-i riike ühinema reisijate jälgimise süsteemiga


authors: Artur Lebedev Artur Lebedev Tass Scanpix

description: Venemaa Rossija 1 kanalil oli teisipäeval eetris poliitikasaade «Aeg näitab», milles räägiti olukorrast Ukrainas, kuid juttu tuli ka möödunud pühapäeval Mustal merel aset leidnud lennukatastroofist, milles hukkus 92 inimest.

title: Video: Vene ja Ukraina esindaja vahel läks otsesaates kähmluseks


authors:
Afp Ansa Pm
Foto
Daniele Bennati Afp Scanpix

description: Tuneesia julgeolekutöötajad pidasid kinni esmaspäeval Berliinis 12 inimelu nõudnud terroriakti arvatava korraldaja Anis Amri õepoja ja veel kaks kahtlusalust.

title: Tuneesias peeti kinni Berliini jõuluturu ründaja sugulane


authors:
Ap Bns
Foto

description: Talibani ülestõusnud ründasid laupäeva hommikul Afganistani lääneosas politsei kontrollpunkti, ametiisikute teatel hukkus rünnakus vähemalt kolm ja sai haavata neli korrakaitsjat.

title: Afganistanis hukkus Talibani rünnakus kolm politseinikku


authors:
Ap Bns
Foto
Evan Agostini Ap Scanpix

description: USA tulevane president Donald Trump nimetas eile ametisse oma eriesindaja rahvusvahelisteks läbirääkimisteks.

title: Trump nimetas ametisse oma eriesindaja rahvusvahelisteks kõnelusteks

maintext:
Jason Greenblatt on üks tema peamine nõunik USA-Iisraeli suhetes ning on töötanud Trump Organizationis üle kahe aastakümne ja on praegu selle asepresident ja õigusküsimuste juht.
Trump ütles avalduses, et Greenblattil on suur läbirääkimiste kogemus tähtsates ja keerulistes tehingutes tema nimel. Samuti on tal kogemus konsensuse loomisel rasketel ja tundlikel teemadel.


authors:
Afp
Foto
Marcos Correa Afp

description: Brasiilias Rio de Janeiro lähedal jäi kolme päeva eest kadunuks oma perega puhkust veetnud Kreeka suursaadik Kyriakos Amiridis.

title: Brasiilias jäi kadunuks Kreeka suursaadik


authors: Stt Foto

description: Soome endine president Tarja Halonen on seisukohal, et olukord Läänemere piirkonnas ei ole nii pingeline kui meedia seda kujutab.

title: Halonen: meedia liialdab pingetega Läänemere piirkonnas

maintext:
«Soome meedia paisutab seda teemat,» ütles ta reedel ajalehes Helsingin Sanomat avaldatud usutluses.
Kaks ametiaega Soomet juhtinud Halonen hoiatas, et hirmu tekitamine on julgeolekupoliitikas halvim. Hirm toob tema sõnul kaasa liialdusi mõlemalt poolt.
Halonen on alati vastustanud Soome NATO-liikmesust ja on sama meelt ka praegu.
«Mind on Ühendriikide presidendile George W. Bushille esitletud naisena, kes takistas Soome liitumist NATO-ga,» meenutas endine riigipea.
Halonen on pettunud, et jätkusuutlik areng ei ole Soomes praegu tõusuteel.
«Tuleb mõista, et ka terrorism juurdub just piirkondades, kus on puudujääke kestlikus arengus,» lausus ta.


description: Eile teel Venemaalt Süüriasse Musta mere kohal alla kukkunud Vene kaitseministeeriumi lennukis Tu-154 viibinud humanitaarabiaktivisti Jelizaveta Glinkaga. Abiorganisatsiooni Õiglane Abi juhtinud oli Venemaal üks tuntum naine, keda tunti tema hüüdnime järgi Doktor Lizana.

title: Fotod: venemaalased leinavad lennuõnnetuses hukkunud Doktor Lizat


authors:
Yle
Foto
Kuvatõmmis Portaalist

description: Soome ringkonnakohus mõistis endise uimastikuritegevusega võitleva Helsingi politseiüksuse juhi Jari Aarnio kümneks aastaks vangi, vahendab Yle.

title: Helsingi narkopolitsei endine juht pandi uimastitega kaubitsemise eest vangi


authors:
Erik Eenlo
Bns-I Välisuudiste Toimetaja
Foto
Ap Scanpix

title: Obama oleks enda sõnul võimaluse korral võitnud kolmanda ametiaja

maintext:
USA president Barack Obama on kindel, et oleks võitnud võimaluse korral kolmanda ametiaja, ametijärglane Donald Trump nii ei arva.
Obama väljendas usutluses oma endisele nõunikule David Axelrodile kindlust, et oleks võitnud võimalusel kolmanda ametiaja, kui oleks saanud kandideerida viimase kaheksa aasta jooksul edendatud visiooni platvormil. Tema sõnul ei suutnud demokraadid tänavu piisavalt selgelt edastada sõnumit sellest visioonist.
"President Obama ütles, et oleks enda arvates minu vastu võitnud. Ta peakski nii ütlema, aga mina ütlen MITTE MINGIL JUHUL - töökohad lahkumas, ISIS, OCare, etc.," säutsus Trump Twitteris äärmusrühmitusele Islamiriik ja Obama tervishoiureformile viidates.
Chicago ülikool ja telekanal CNN koostasid Obama usutlusest Axelrodile podcastiklippide kogu.
"Kaotamine ei ole kunagi lõbus," ütles president demokraatide kaotuse kohta tänavustel presidendi- ja kongressivalimistel.
"Olen uhke, et püüdsin presidendiametis käituda vastavalt sellele, mis on õige, selle asemel, mis on populaarne. Kutsun inimesi alati mitte alahindama poliitikas kaotamisega kaasnevat avalikku alandamist," sõnas Obama.
Riigipea sõnul on poliitikas kaotamine tagasilükkamise mõttes erinev sellest, mida enamik täiskasvanuna kogeb.
Obama on enda sõnul uhke kahe ametiaja jooksul saavutatud edusammude üle. Ta ütles, et see on eelkõige saavutatud tänu "Ameerika vaimule", mis avaldub eriti tugevalt nooremas põlvkonnas.
"Ühendriikide vaim on ilmnenud paljudel viisidel ning avaldub kogukondades üle riigi," lausus ta. "Me näeme seda nooremas põlvkonnas, mis on targem, sallivam, uuenduslikum, loovam, ettevõtlikum ja ei mõtlekski kellegi diskrimineerimise peale näiteks seksuaalse orientatsiooni põhjal."
Obama sõnul on kõike kirjeldatut USA ühiskonnas näha, eriti 20. ja 30. aastaste seas.
Ehkki presidendiks valitud Trump näib kavatsevat ellu viia poliitikaid, mis pööravad Ühendriigid järsult paremale, sõnas Obama Axelrodile, et tema ametiaja jooksul leidis riigi kultuuris aset muutus.
"Enamus on omaks võtnud arusaama sallivast, mitmekesisest, avatud, energiast ja dünaamilisusest pakatavast Ameerikast," lausus president. "Probleem on selles, et see ei avaldu alati poliitikas."


authors:
Foto
Sputnik Scanpix

description: TSITAATMeie eesmärk on tuua süsteemis kaasa reaalne muutus.Nadja Savtšenko teatas Ukraina Aktiivsete Inimeste Liikumise asutamisest, millest peaks välja kasvama erakond.

title: Välismaa lühiuudised 28.12.2016


authors:
Foto
Str Afp Scanpix

description: Hiina lennukikandja Liaoning ja veel viis sõjalaeva möödusid pühapäeval Taiwani ranniku lähedalt. Taiwani ja teisi piirkonnas asuvaid riike tegi laevade liikumine ärevaks ning Taiwan saatis laevu jälgima luurelennukid RF-16. Hiina väitel oli tegemist tavapärase õppusega.

title: Hiina näitas lennukikandjaga kohalolekut


authors: Foto Ap

description: USA järgmise presidendi Donald Trumpi kommunikatsioonijuhi ametisse valitud Jason Miller otsustas loobuda, teatas Ühendriikide meedia pühapäeval.

title: Donald Trumpi kommunikatsioonijuhiks valitud Jason Miller loobub ametist

maintext:
Miller nimetati Trumpi administratsiooni kommunikatsioonijuhiks neljapäeval, kuid nädalavahetusel tehtud avalduses teatas ta, et soovib veeta rohkem aega oma perekonnaga.
"Pärast perekonnaga veedetud nädalat, mis oli pikim aeg, mida ma olen saanud nendega veeta alates 2015. aasta märtsist, on selge, et nad peavad olema praegu minu tähtsaim prioriteet," ütles Miller avalduses, lisades, et tema abikaasa on lapseootel.
"Praegu ei ole õige aeg alustada nii nõudliku uue töökohaga nagu Valge Maja kommunikatsioonidirektor," sõnas ta.
Miller oli tegutsenud Trumpi tähtsa kõneisikuna ning tema ülesanne kommunikatsioonijuhina oleks olnud uue administratsiooni meediastrateegia kujundamine.
Miller ütles avalduses, et kommunikatsioonijuhiks saab Trumpi kõneisik Sean Spicer.


authors:
Daily Mail Pm
Foto
Kuvatõmmis Videost

description: Süüriast ilmus avalikkuse ette häiriv video, kus islamiorganisatsiooni Jabhat Fatah al-Sham (JFS) (varem tuntud terrorirühmitise al-Qaeda kohaliku filiaali Al-Nusra Rinde nime all) võitleja veenab oma kahte noort tütart, et need võtaksid ette enesetapumissiooni.

title: Video: süürlastest vanemad keelitavad tütreid end õhku laskma

maintext:
Videos on näha, kuidas Abu Nimri nimeline võitleja filmib hetke, kui tema naine jätab hüvasti kaheksaaastase Fatimahi ja seitsmeaastase Islamiga. «Miks sa saadad oma tütreid seda tegema?» küsib isa oma naiselt. «Nad on džihaadi jaoks liiga noored.»
«Mitte keegi pole džihaadi jaoks liiga noor, sest see on iga moslemi kohustus,» vastab naine. Abikaasa jääb selgitusega nõusse. Perekond kiidab Jumalat ning lapsed embavad ja kallistavad oma ema. Peagi teatavad mõlemad tütred ise, et võtavad osa enesetapurünnakust Damaskuses.
Isa julgustab lapsi. «Sa tahad anda alla, et uskmatud sind tapaksid ja vägistaksid? Sa tahad neid ju tappa? Me oleme hiilgav religioon – mitte alanduse religioon, kas pole nii, kallis?» jätkab Nimr. «Sa ei karda, sest sa lähed Jumala juurde, on ju nii?» lausub ta nooremale tütrele.
Video levis eile internetis kulutulena. Pole kindel, kus see üles võeti, kuid kahtlustatakse Aleppot. Oktoobris hindas ÜRO, et linna idaosasse kaevunud valitsusvastase ligi 8000 mässulise seas võib olla umbes 900 JFS võitlejat.
Analüütikud oletavad nüüd, et üks tüdrukuist võis end õhku lasta möödunud reedel toimunud rünnakus ühele Damaskuse politseijaoskonnale. Väike tüdruk jalutas sisse ning soovis kasutada tualettruumi; peagi järgnes plahvatus. Viga sai kolm politseinikku, surma ei keegi.
Vaata allpoolasuvast videost, kuidas vanemad oma lapsi surmaks ette valmistavad.


description: Poolas Szczecinis maeti täna Łukasz Urban, kelle 19. detsembril toimunud Berliini terroriakti arvatav korraldaja Anis Amri maha lasi ning seejärel Urbani veokit kasutades rahvarohkele jõuluturule sõitis, tappes seal veel 11 inimest.

title: Fotod: Berliini terrorirünnakus hukkunud poola veokijuhi matused


authors:
Erik Eenlo
Bns-I Välisuudiste Toimetaja
Foto
Ap Bns

title: Trump nimetas ÜRO-d jututoaks ja ajaveetmispaigaks

maintext:
USA valitud president Donald Trump nimetas esmaspäeval ÜRO-d klubiks, kuhu inimesed kogunevad mõnusalt aega veetma.
"ÜRO-l on nii suur potentsiaal, aga praegu on see klubi, kuhu inimesed kogunevad, et vestelda ja veeta mõnusalt aega. Nii kurb!" säutsus Ühendriikide järgmine riigipea Twitteris.
Trump on viimastel päevadel kritiseerinud ÜRO-d resolutsiooni vastuvõtmise eest selle julgeolekunõukogus, milles nõutakse Iisraeli asundustegevuse kohest peatamist.
Ta kritiseeris USA praeguse valitsuse otsust loobuda veto kasutamisest resolutsiooni blokeerimiseks. "Pärast 20. jaanuari olukord muutub," säutsus Trump resolutsiooni vastuvõtmise järel.
"See muutis rahuleppe läbirääkimised palju raskemaks. Sellest on kahju, aga me teeme selle (rahuleppe) ikkagi ära," lubas kinnisvaramagnaat.


authors:
Foto
Craig Ruttle Ap

description: Ühendriikides evakueeriti teisipäeval kahtlase paki tõttu presidendiks valitud Donald Trumpile kuuluv pilvelõhkuja Trump Tower, teatas kohalik meedia.

title: Ühendriikides evakueeriti kahtlase paki tõttu Trump Tower


authors:
Interfax Bns
Foto
Itar-Tass Scanpix

description: Venemaa on huvitatud Dušanbest 15 kilomeetri kaugusel asuva Ajni sõjaväelennuvälja kasutamisest, ütles täna Venemaa suursaadik Tadžikistanis Igor Ljakin-Frolov.

title: Venemaa tahab Tadžikistani õhujõudude baasi


description: Tuhanded kristlasest turistid ja palverändurid on kogunenud tähistama jõule Läänekaldal asuvasse Jeesuse sünnilinnaks peetavasse Petlemma. Tänasel jõululaupäeval toimuvad linnas iga-aastane palverännak ja Jeesuse arvatavas sünnipaigas Sünnikirikus kesköine jõulumissa, kuid erinevaid üritusi toimub pühadeperioodil linnas iga päev.

title: Fotod: jõululaupäev Jeesuse sünnikohas


authors:
Foto
Lakruwan Wanniarachchi Afp Scanpix

description: Sri Lanka pealinnas Colombos asuv kunstjõulupuu sai täna ametlikult maailma pikimaks. Senine rekord kuulus mullu Hiinas Guangzhouprovintsis püstitatud tehispuule, kuid 57 meetri pikkune Colombo kunstjõulupuu on sellest kaks meetrit kõrgem. Algselt oli Colombo tehispuu kavandatud koguni saja meetri kõrguseks.

title: Piltuudis: maailma pikim kunstjõulupuu Sri Lankal


description: Pärast esmaspäevast terrorirünnakut Berliini jõuluturule on Saksamaa piiridel kehtestatud kontroll, et tabada kahtlusalune, Tuneesia päritolu 24-aastane Anis Amri.

title: Galerii: kontroll Prantsuse-Saksa piiril


description: Tuneesia parlamendi ette kogunes laupäeval umbes 1500 meeleavaldajat, kes protesteerisid selle vastu, et välismaal võidelnud terroristidel lubatakse kodumaale naasta, kui nad vägivallast lahti ütlevad.

title: Galerii: Tuneeslased protestisid terroristide kodumaale naasmise üle


authors:
Rfe Rl Pm
Foto
Ilyas Akengin Afp Scanpix

description: Jäädvustused on õõvastavad. Kodutud naised, lapsed ja mehed, kes viimases hädas on varjualust otsinud avatud haudadest ja seda väidetavalt juba aastaid, vahendab RFE/RL.

title: Iraani kodutud magavad haudades

maintext:
ابطحى/اين بي عدالتي ها و فقربايد دغدغه اوليه همه مديران و جناح ها باشدهمه مسئولان ايرانى دريك اندازه دربحران هاي اجتماعي و فقر و فساد مقصرند pic.twitter.com/UpnS4OE4nq — روزنامه شهروند (@shahrvand_paper) December 27, 2016
Video ja pildid inimestest, kes elavad Iraanis Teherani lähedal asuva surnuaia betoonist kaevikutes olid nii šokeerivad, et jäädvustusi näinud valitsuse ametnikud soovisid, et koheselt midagi ette võetaks.
Tihti uimasisõltlastest kodutute elu surnuaias kajastas kõigepealt Iraani päevaleht Shahrvand. 27. detsembril ilmus lugu lehe esikaanel ja selle juurde lisatud pildid levisid kulutulena sotsiaalmeedias.
Iraani president Hassan Rohani nimetas hauaelanike olukorda vastuvõetamatuks. «Valitsus ja riik vastutavad vaesuse, puuduse ja teiste taoliste probleemide eest,» ütles Rohani 28. detsembril. «Olen kuulnud, kuidas vaesed inimesed on lääneriikides sunnitud pappkastides või metroojaamades elama. Aga mitte haudades.»
Iraani ametnike sõnul elab Teheranis umbes 15 000 kodutut, sealhulgas 5000 naist. Aktivistide arvates on nende hulk aga palju suurem- pea kahekordne.
Paljud kodutud on uimastisõltlased. Sõltuvusravi saab Iraanis umbes 1,4 miljonit narkomaani, kuid aktivistide arvates on sõltlastegi tegelik arv palju suurem ja arvatakse, et see on tõusmas. Uimastikasutajatele on Iraanis sätestatud karmid karistused, sest riik on Afganistanist algava narkokaubanduse transiitriik.
Afganistanist pärineb enamus maailma oopiumist, millest tehakse heroiini.


authors:
Interfax Ap Bns
Foto
Artur Lebedev Tass Scanpix

description: Venemaal Sotši piirkonnas on leitud 15 Tu-154 õnnetuse ohvrit ning päästjad said merepõhjast kätte veel ühe andmesalvesti Musta merre kukkunud Vene lennukist, teatas täna Vene kaitseministeerium.

title: Vene võimud: leitud on 15 lennukatastroofis hukkunut ja teine must kast


authors:
Bbc Pm
Foto
Ben Stansall Pa Wire Pa Images Scanpix

description: Briti kuninganna Elizabeth II lapselapse Zara Tindalli rasedus katkes, teatas naise ja tema abikaasa Mike Tindalli pressiesindaja.

title: Briti kuninganna lapselaps kaotas lapse


authors:
Afp
Foto
Sputnik Scanpix

description: Vene vanglast vabanenud Ukraina hävituslendur Nadja Savtšenko teatas teisipäeval uue opositsiooniliikumise loomisest.

title: Savtšenko asutas oma opositsiooniliikumise


description: Berliini jõuluturg, kus esmaspäeval hukkus veokirünnakus 12 inimest, avati täna uuesti – ehkki linlased on veel leinas ja kahtlusalust ei ole kätte saadud.

title: Galerii: Berliini Breitscheidplatzi jõuluturg avas uuesti uksed


authors:
Washington Post Pm
Foto
Jay Reeves Ap Scanpix

description: Järgmise semestri igal kolmapäeval kohtuvad doktorantuuris õppiva Damon Sajnani ainet võtvad Wisconsini ülikooli tudengid USAs, et põhjalikult arutada valgete inimeste põhjustatud probleeme, vahendab Washington Post.

title: USA ülikoolis hakatakse vaagima valge olemise probleeme

maintext:
Kuid aine nimi- The Problem of Whiteness- otsetõlkes valge olemise probleem, on tekitanud enne ainekava uurimist suurel hulgal vastuolusid. «Kas olete kunagi mõelnud, mida valge nahavärv tõeliselt tähendab? Kui olete nagu enamus teisi, on vastus arvatavasti ei. Kuid siin on teie võimalus!» seisab selle kirjelduses.
«Kriitiliste valge olemise õpingute eesmärk on mõista, valge nahavärvuse sotsiaalset ülesehitatust ja kogemist, et kaasa aidata valgete ülemuslikkuse lammutamisele,» lisatakse seal.
Veel lubatakse õpingute käigus uurida, kuidas valged rassi vaatlevad ning millega valge nahavärviga inimesed teadlikult ning alateadlikult institutsionaalse rassismi juurdumisele kaasa aitavad.
Ainet õpetatakse ülikooli Aafrika õpingute osakonnas.
Aine kõige häälekam vastane on Wisconsini osariigi rahvasaadik David Murphy, kelle arvates «ei peaks maksumaksja raha sellise prahi peale raiskama.»
Murphy saatis Washington Postile ka kirja, milles sõnas, et aine heaks kiitmine paneb teda kahtlema ülikooli juhtkonna otsustusvõimes.
Ülikool kaitses ainet avalduses, kus öeldi, et tegemist on valikainega ja selle eesmärgiks ei ole solvata ühtegi isikut ega etnilist gruppi. «Usume, et see aine, mis on üks tuhandetest meie ülikoolis pakutavatest, aitab huvi tundvatel tudengitel sügavamalt mõista rassiprobleeme,» seisis avalduses. «Aine on väljakutse ja vastus igat tüüpi rassismile.»


authors:
Ap Bns
Foto
Str Ap Scanpix

description: Türgi parlamendi põhiseaduskomisjon kiitis täna heaks rea põhiseadusmuudatusi, millega suureneks oluliselt presidendi võimutäius.

title: Türgi president on asunud võimu kindlustama


authors:
Maksõm Kõjak
Foto

description: Mis on sõja juures kõige hirmsam? Võiks öelda, et tulistamised, pommirünnakud, häving ja surm.

title: Reportaaž Donbassist: lihtsad asjad ja rasked küsimused


authors:
Foto
Reuters Scanpix

description: Vene telekanal Ren lõi arvuti abil rekonstruktsiooni sellest, kuidas hukkus Musta mere kohal alla kukkunud lennuk Tu-154 92 inimesega pardal.

title: Video: nõnda kukkus alla sõjaväeansamblit vedanud Vene lennuk


authors:
Jaanus Piirsalu
Foto
Maksim Šemetov Reuters Scanpix

description: Venemaal jõudsid mitmed kommentaatorid varakult aastast kokkuvõtet tehes juba nentida, et erinevalt läänest suutis Venemaa lõppeva aasta üle elada suuremate vapustuste ja tragöödiateta. Ja nüüd on viimase kümne päeva jooksul juhtunud järjest: Irkutski metanoolitragöödia, Vene suursaadiku mõrvamine Ankaras ja lennukatastroof Musta mere kohal.

title: KOMMENTAAR: Kõige taga paistab ikkagi Süüria sõda


authors:
Ap Pm
Foto
Ap Scanpix

description: Päästetöötajad leidsid täna varahommikul pühapäeval alla kukkunud Vene sõjaväelennuki musta kasti, teatas Venemaa kaitseministeerium, vahendab AP.

title: Leiti alla kukkunud Vene sõjaväelennuki must kast


description: Täna teel Venemaalt Süüriasse Musta mere kohal alla kukkunud Vene kaitseministeeriumi lennukis Tu-154 viibinud Aleksandrovi-nimelise Vene armee laulu- ja tantsuansambli 64 liikme mälestuseks toodi lilli nende Moskvas asuva prooviruumi juurde.

title: Fotod: Moskvas leinatakse lennuõnnetuses hukkunud Vene ansambli liikmeid


authors:
Afp
Foto
Abd Doumany Afp Scanpix

description: Süürias jõustus neljapäeva keskööl Venemaa ja Türgi vahendatud relvarahulepe, milles on nähtud võimalikku läbimurret enam kui viis aastat väldanud verises konfliktis.

title: Süürias jõustus Vene ja Türgi vahendatud relvarahulepe

maintext:
Leppest, mis ei hõlma džihadistlikke äärmusrühmitusi nagu Islamiriik (IS) ja Al-Nusra Rinne, teatas mõned tunnid varem Vene president Vladimir Putin ning seda kinnitasid Süüria relvajõud ja opositsioon.
Putini sõnul on Venemaa ja Türgi relvarahuleppe garandid.
Vene välisminister Sergei Lavrov sõnas, et Vene-Türgi-Iraani relvarahulepped saadetakse ÜRO-le ning nendega on oodatud ühinema Saudi Araabia, Egiptus, Katar, Iraak ja Jordaania. Ta avaldas lootust, et USA tulevane valitsus eesotsas Donald Trumpiga liitub lepetega.
Detsembris evakueeriti tänu Ankara ja Moskva vahendusel saavutatud relvarahule Aleppost kümneid tuhandeid inimesi. Selle tulemusena läks linn Venemaa toel Süüria režiimi kätte, mis on mässuliste suurim kaotus kodusõjas. Türgi vaatas sündmuste arengut vaikides pealt.
Türgi, Vene ja Iraani välisminister leppisid 20. detsembril Moskvas kokku püüdlustes laiendada Aleppo relvarahu üle kogu Süüria.
Venemaa alustas 2015. aasta 30. septembril õhurünnakuid Süüria presidendi Bashar al-Assadi vastastele ja on viinud riiki mitmetuhandepealise väekontingendi.
Venemaa on teatanud sõjalise kohaloleku vähendamisest Süürias.


authors:
Cnn Pm
Foto
Jose Luis Magana Ap Scanpix

description: Maailma vanim isane panda Pen Pen suri kolmapäeva hommikul Hiina Sichuani provintsi loomaaias, vahendab CNN.

title: Suri loomaaedade pandapopulatsiooni isake Pen Pen


authors:
Afp
Foto
Alessandra Tarantino Ap Scanpix

description: Paavst Franciscus kutsus tänases traditsioonilises jõulupühade läkituses Urbi et Orbi (Linnale ja maailmale) lõpetama vaenutegevust Süürias, öeldes, et selles konfliktis on valatud liiga palju verd.

title: Paavst kutsus jõululäkituses lõpetama verevalamist Süürias


authors:
Ap Bns
Foto
Johannes Eisele Afp Scanpix

description: Hiina ja São Tomé ja Príncipe taastasid ametlikult diplomaatilised suhted pärast seda, kui Aafrika saareriik katkestas sidemed Taiwaniga.

title: Hiina taastas suhted Taiwani tunnustamiset loobunud väikeriigiga


authors:
Afp
Foto
Jean-Marc Ramel Afp Scanpix

description: Šveitsi Alpides sai reedel sai hotellipõlengus viga tosin inimest, kellest kaks raskelt, teatas Graubundeni politsei.

title: Šveitsis sai hotellipõlengus viga tosin inimest


description: Türgi kohus keelustas Venemaa suursaadiku Andrei Karlovi tapmise uurimise kajastamise meedias, teatas täna riiklik ajakirjandus.

title: Türgi ei luba Vene saadiku mõrvajuurdlust meedias kajastada


authors:
Interfax Bns Pm
Foto
Handout Reuters Scanpix

description: Pühapäeva varahommikul Musta merre kukkunud Vene sõjaväe reisilennuki Tu-154 kõik kolm musta kasti on leitud ja pinnale toodud, teatas operatiivstaabi allikas täna.

title: Alla kukkunud Vene sõjaväelennuki kõik mustad kastid on leitud

maintext:
«Pinnale on toodud kõik kolm pardasalvestit,» ütles allikas. «Esialgu, välise vaatluse järgi otsustades, on kahe musta kasti seisund rahuldav. Neid saab dešifreerida.»
Ta ütles, et asjatundjad peavad tehniliste vahendite abil määrama, kui hästi on jutt magnetlintidel säilinud.
«Mustad kastid asuvad kaitsekorpuses, mis võimaldab säilitada andmeid puutumatutena 36 tundi. See on tagatud juhul, kui need ei ole mehhaaniliselt kahjustada saanud. Selle aja vältel merevesi neid ei ohusta,» sõnas allikas.
Samas on teada ka juhtumeid, kui jutt on lindil säilinud ka kauem.
Allikas: Tu-154 musta kasti andmed viitavad piloodi eksimusele
«Salvesti andmete esialgne analüüs on lõpule jõudnud. See võimaldab järeldada, et piloodi eksimus on kõige tõenäolisem katastroofi põhjus,» ütles allikas, kuid ei andnud täpsemat teavet.
Ametlikud allikad ei ole seni midagi teatanud.
25. detsembri varahommikul aset leidnud lennukatastroofis hukkus 92 inimest.
Vene kaitseministeeriumile kuulunud reisilennuk oli teel Süüriasse, kuid kukkus alla paar minutit pärast starti Sotši Adleri lennuväljalt.


authors:
Ap Pm
Foto
Carlos Barria Reuters Scanpix

description: USA tulevane president Donald Trump seadis kahtluse alla Ühinenud Rahvaste Organisatsiooni (ÜRO) tõhususe ja ütles, et tegemist on klubiga, kus selle liikmetel on mõnus aega veeta, vahendab AP.

title: Trump: ÜRO on lõbus jutuklubi

maintext:
Trump säutsus eile Twitteris, et ÜRO-l on palju potentsiaali, kuid sellest hoolimata on organisatsioonist saanud lõbusa ajaveetmise klubi. Läinud nädalal mõistis ÜRO Julgeolekunõukogu hääletusega hukka Iisraeli asundused Ida- Jeruusalemmas ja Jordani Läänekaldal.
«Mis puudutab ÜROd, asjad hakkavad peale 20. jaanuari muutuma,» viidates kuupäevale, mil ta ametisse astub.
ÜRO polnud ainus teema, mida Trump Twitteris puudutas. Õhtuses postituses väitis ta, et tema valimine USA presidendiks on juba riigi majandust parandanud. «Enne minu valimisvõitu oli maailm sünge- puudus lootus. Nüüd on turul olnud ligi kümneprotsendiline tõus.»


description: Läti europarlamendisaadikute Andrejs Mamikinsi and Tatjana Ždanoka kohtumine Süüria presidendi Bashar al-Assadiga, keda süüdistatakse kuritegudes oma rahva vastu, on vastuvõetamatu ja väärib hukkamõistu, ütles Läti välisminister Edgars Rinkēvičs täna.

title: Minister: Läti eurosaadikute kohtumine Assadiga väärib hukkamõistu


description: Filipiinide lõunaosas asuvas Midsayapi linnas sai laupäeval kiriku lähedal kärgatanud plahvatuses viga 16 inimest, teatasid võimuesindajad.

title: Filipiinidel sai kiriku lähedal kärgatanud plahvatuses viga 16 inimest


description: Filipiinide idarannikul Catanduanesi saarel randus täna Nok-Ten, teatas Filipiinide ilmateenistus.

title: Taifuun Nok-Ten randus Filipiinide idarannikul

maintext:
Taifuuni tuulte kiirus ulatub 51, puhanguti 65 meetrini sekundis. Catanduanesilt ja selle lähedalt Bicoli poolsaaarelt on evakueeritud üle 100 000 inimese.
Võimud on hoiatanud, et taifuun võib tuua endaga kuni kahe ja poole meetri kõrgused lained, maalihked ja äkktulvad.
Ilmateenistuse prognoosi kohaselt jõuab Nock-Ten Filipiinide peasaare Luzoni lõunaosas asuvale Bicoli poolsaarele täna õhtul. Edasi liikudes mõjutab torm alasid, kus elab ligi 42 miljonit inimest, teiste seas pealinna Manilat, mida taifuun tabab ilmselt esmaspäeval.
Häiritud on laeva- ja lennuliiklus.
Viimase 65 aasta jooksul on Filipiine esimesel jõulupühal tabanud seitse taifuuni. Filipiinid on suurima roomakatoliiklastest elanikkonnaga Aasia riik ja jõulud on seal suurimad pühad.


authors:
The Guardian Pm
Foto
Ozan Kose Afp Scanpix

description: Üks Türgi tunnustatumaid kirjanikke Asli Erdoğan vabastati eile vanglast, kus ta oli süüdistatuna terroriõhutamise eest veetnud 132 päeva, vahendab The Guardian.

title: Türgi kirjanik: nad viskasid mind sajaks päevaks auku

maintext:
Kirjanikku süüdistati terroriõhutamises ja seotuses kurdimeelse ajalehega.
«Ma ei suuda seda veel uskuda, ma olen šokis,» sõnas kurnatud naine pärast Istanbulis asuvast Bakirkoy naiste vanglast vabastamist. «Nad lihtsalt viskavad sind auku. See on väga raske, mul on tunne, et ma viibin seal endiselt.»
Istanbuli kohus otsustas, et Erdoğan ja Necmiye Alpay, rahvusvaheliselt tunnustatud keeleteadlane, tuleb vanglast vabastada. Naised võeti vahi alla augustis osana haarangust nüüdseks suletud Ozgur Gundemi ajalehe vastu, mida Türgi võimud väidavad olevat Kurdistani Töölispartei (PKK) häälekandja.
Kuid üle saja päeva vangistuses olnud naiste saatus on siiani lahtine. Neile esitatud süüdistustest ei ole taganetud ja süüdi mõistmise korral ähvadab neid eluaegne vangistus. Järgmine kohtuistung peaks toimuma 2. jaanuaril.
Eilses kaitsekõnes märkis Erdoğan sardooniliselt: «Ma asun end kaitsma justkui eksisteeriks mingi seadus. Ma olen kirjanik ja minu eksistentsi eesmärk on rääkida lugusid.»
Inimõiguslased tunnevad suurt muret ajakirjanike kohtlemise pärast Türgis toimunud riigipöördekatse järel. Sõltumatu ajakirjanduse platvormi P24 andmetel on riigis eriolukorra tõttu vahistatud 118 ajakirjanikku.


authors:
Ap Bns
Foto
Frank Rumpenhorst Ap Scanpix

description: Saksamaal Frankfurdi lennujaama büroohoones süttis täna lennusimulaator, mille tõttu tuli evakueerida umbes 200 inimest.

title: Frankfurdi lennujaama büroohoones süttis lennusimulaator


authors:
Georgi Beltadze
Foto

description: Lennuõnnetuses hukkunud Vene sõjaväeansambli liige Aleksandr Štuko jättis siia ilma maha kallima, kellele ta oma viimase tekstisõnumi Sotšis saatis.

title: Emotsionaalne video: naine nutab taga lennuõnnetuses hukkunud kallimat


authors:
Margus Parts
Foto
Charles Platiau Reuters Scanpix

description: Inimesi on alati huvitanud, mida tulevikul varuks on, ja seetõttu on äärmiselt populaarsed ka igasugused ennustused. Mõnikord läheb aga vastupidi ja ennustustena hakatakse vaatama asju, mis on juba mõnda aega kollektiivses mälus ringelnud. Lõppeval aastal täitusid neist nii mõnedki.

title: Lõppev aasta tõi kätte tuleviku